title: Sadako Sasaki

text: Sadakon tarinasta tuli maailmankuulu. Hänelle pystytettiin vuonna 1958 muistomerkki Hiroshiman Rauhanpuistoon, ja hänen patsaansa löytyy myös Seattlesta. Hänestä ovat kirjoittaneet Eleanor Coerr ja Karl Bruckner. Hänestä on kirjoitettu kirja "Sadako and the thousand paper cranes".


title: Musha shūgyō

text: Haasteottelut saatettiin käydä aidoilla aseilla tai niiden puisilla vastineilla esimerkiksi bokken tai bō. Ottelut saattoivat johtaa joko toisen tai molempien ottelijoiden kuolemaan tai vakavaan haavoittumiseen. Jotkut nimekkäät samurait saattoivat vaeltaa suuressakin joukossa seuraajia ja oppilaita, joita heidän maineensa verrattomina asemiehinä oli kerännyt matkan varrelta.


title: Musha shūgyō

text: Soturipyhiinvaelluksella olevia samuraita kutsutti "musha shūgyōsha"ksi. Tällainen vaeltelu aseotteluita etsien ei ollut vain miekkamiehille ominaista vaan vaeltava bushi saattoi olla keihään ("yari"), peitsen ("naginata") käytön taitaja.


title: Cessna Citation X

text: Cessna Citation X on tähän asti nopein liikesuihkukone ja nykyään nopein siviililentokone. Sen niin sanottu cruise-speed eli matkalentonopeus 37 000 jalassa (11 300 m) on 517 solmua (0,82 mach, 960 km/h). Koneen suurin lentokorkeus on 51 000 jalkaa (15 550 m), joka tekee siitä siis korkeimmalla lentävän siviililentokoneen.


title: Cessna Citation X

text: Citation X:n matkustamon mitat ovat pituussuunnassa 8,97 metriä päästä päähän, korkeus 1,73 metriä lattiasta kattoon ja leveys 1,68 metriä seinästä seinään. Citation X käyttää moderneimpaa avioniikkaa. Koneen suurin lentomatka on 5 686 kilometriä täydellä polttoainekuormalla.


title: Sveitsin hyppyrimäet

text: Sveitsin hyppyrimäet on kahden olemassa olevan ja yhden puretun hyppyrimäen muodostama mäkihypyn suorituspaikka Hyvinkään Sveitsissä. Suurin kolmesta hyppyrimäestä räjäytettiin 9. marraskuuta 2012.


title: Sveitsin hyppyrimäet

text: Mäkien äärellä sijaitsevat Sveitsin maja, Rantasipi-hotelli sekä Härkävehmaan koulu.


title: Sveitsin hyppyrimäet

text: Kolmesta hyppyrimäestä suurin tunnettiin Sveitsin hyppyrimäkenä. Se rakennettiin vuonna 1935. Noihin aikoihin Hyvinkään Sveitsi tunnettiin junalla saapuneiden pääkaupunkiseutulaisten lomanviettopaikkana talviaikana.


title: Sveitsin hyppyrimäet

text: Hyppyrimäki rakennettiin uudelleen vuonna 1954. Mäki rakennettiin hirsistä korkealle Sveitsinharjulle ja montun kupeeseen.


title: Sveitsin hyppyrimäet

text: Veikko Kankkonen hyppäsi Sveitsin hyppyrimäestä 1960-luvulla. Mäessä on myös kilpailtu jonkun verran, viimeksi 1980-luvulla. Matti Nykänen kilpaili mäessä 1982 maailmanmestarina voitettuaan juuri kultaa Oslon MM-kilpailuissa 1982. Viimeiset hypyt mäestä hypättiin 1990-luvun puolessavälissä.


title: Sveitsin hyppyrimäet

text: Hyppyrimäki oli pitkään huonossa kunnossa, joten se päätettiin purkaa räjäyttämällä 9. marraskuuta 2012.


title: Hanna Marjut Marttila

text: Hanna Marjut Marttila (s. 5. lokakuuta 1961 Naantali) on suomalainen kirjailija. Hän on julkaissut kirjoja sekä nuorille että aikuisille.


title: Hanna Marjut Marttila

text: Marttilan esikoisteos oli nuortenromaani "Ikuisesti snadi", joka ilmestyi vuonna 1992. Hänen toinen romaaninsa "Tulikirja" (1998) oli ilmestymisvuonnaan Finlandia Junior -palkintoehdokas. Siitä on tehty myös elokuva "Koti-ikävä" (2005). Marttilan kolmas nuortenromaani "Filmi poikki!" oli Finlandia Junior -ehdokas vuonna 2007. Teos ilmestyi myös ranskaksi vuonna 2009 ollen ensimmäinen Ranskassa ilmestynyt suomalainen nuortenromaani. Se on käännetty myös tanskaksi, saksaksi ja serbiaksi, ja sen käännösoikeudet on myyty myös Unkariin. Vuonna 2007 Marttila sai Kaarina Helakisa -palkinnon.


title: Hanna Marjut Marttila

text:
Vuonna 2002 ilmestyi Marttilan romaani "Kertoi tuleensa petetyksi", joka oli Runeberg-palkintoehdokas.
Lähde


title: Kangasalan matkailun historia

text: Kangasalan matkailun historia ulottuu 1700- ja 1800-luvuille. Sen osatekijöitä ovat olleet muiden muassa paikkakunnan terveyslähteet, ja myöhemmin harju- ja järvimaisemat, jotka 1800-luvulla yhdessä eräiden muiden Suomen maisemien, kuten Punkaharjun ja Tammelan Kaukolanharjun kanssa nousivat kansallisen heräämisen ajan taiteilijoiden ja kirjailijoiden työn tuloksena 1800-luvulla suomalaisen maiseman kansallisiksi ikoneiksi.


title: Kangasalan matkailun historia

text: Alkunsa Kangasalan matkailun perinteet saivat terveyslähteestä. Kangasala oli suosittu matkailukohde jo 1700-luvulla. Kuohunharjun kupeessa Kuohunlahden rannalla sijaitsevan Kuohunlähteen vedellä uskottiin olevan parantavia vaikutuksia. Tuohon aikaan hienoston keskuudessa oli muotia virkistäytyä terveyslähteillä kylpien, ulkoillen ja nauttien parantavia vesiä. Niinpä ensimmäiset varsinaiset turistit tulivat Kangasallekin terveys- ja kylpylälomille.


title: Kangasalan matkailun historia

text: Kuohunlähteelle rakennettiin kaivohuone ja hiukan myöhemmin erillinen ravintola- ja hotellirakennus. Virkistäytymään tultiin kauempaakin, mieluiten ainakin kerran vuodessa. Samalla matkailijoilla oli hyvä tilaisuus vaihtaa kuulumisia tuttujen kanssa, keskustella, pitää hauskaa ja ottaa selvää muodin uusimmista tuulahduksista. Kylpylämatkailua voitaneen pitää nykyaikaisen lomamatkailun esiasteena. Tuohon aikaan matkailu oli tosin lähinnä aateliston ja vauraan porvariston hupia.


title: Kangasalan matkailun historia

text: Kylpylämatkailun kultakausi Kangasalla kesti noin sata vuotta. 1840-luvulla innostus terveyslähteisiin alkoi hiipua. Saksasta oli kuitenkin rantautunut uusi aate: romantiikka. Romantiikan ajan taiteilijat ihailivat luontoa suuresti ja ylistivät sen kauneutta. Hyvät liikenneyhteydet ja upeat maisemat vetivät taiteilijoita puoleensa. Varsinkin Kangasalan monet harjut ja lukuisat järvet tekivät pysyvän vaikutuksen moneen. Ylioppilaiden keskuudessa kotimaan luontoon vaelluksesta tuli tapa osoittaa isänmaanrakkautta.


title: Kangasalan matkailun historia

text: Jo aikaisemmin olivat harjumaisemat lumonneet ihmisiä, jopa hallitsijoita. Vuonna 1775 Ruotsin kuningas Kustaa III ihastui eräällä matkallaan Syrjänkorkeen (Keisarinharjun) maisemiin niin, että arveli juuri sillä paikalla Saatanan kiusanneen Jeesusta ja luvanneen tälle koko maailman ihanuuden. Syrjänkorkee teki vaikutuksen myös Venäjän keisariin, Suomen suuriruhtinas Aleksanteri I:een vuonna 1819. Paikka nimettiinkin myöhemmin Keisarinharjuksi.


title: Kangasalan matkailun historia

text: Keisarinharjun lisäksi Kangasalla on ainakin kolme muuta suurta harjua, jotka ovat suosittuja matkakohteita näköalojensa vuoksi. Vatialasta Kangasalan kirkonkylään ulottuva Kirkkoharju, toiselta nimeltään Helaamäki, on näistä suurin ja korkein. Se on ollut tunnettu ajanviettopaikka vuosisatojen ajan. Myös Kuohunharju ja Vehoniemenharju ovat tunnettuja näkymistään. Varsinkin Suinulassa, Pohjois-Kangasalla sijaitsevalla, usein Haralanharjuksi kutsutulla Haralanvuorella on ollut oma roolinsa suomalaisen kansallisromantiikan kehityksessä.


title: Kangasalan matkailun historia

text: Vehoniemenharju mainittiin matkailunähtävyytenä jo vuonna 1895 ilmestyneessä Suomen matkaoppaassa. Kangasalalaiset ja tamperelaiset yrittäjät perustivat vuonna 1926 Vehoniemenharju Oy:n, joka rakennutti harjulle Heikki Tiitolan suunnitteleman matkailumajan vuonna 1928. Majan viereen valmistui vuonna 1929 majoitusrakennus, jossa oli 16 huonetta. Vuonna 1932 majasta tuli linja-autojen pysähdyspaikka ja moni Tampereen seudun linja-autoyrittäjä kävi valokuvauttamassa jokaisen uuden autonsa Vehoniemellä. Majalla vierailivat muiden muassa Norjan kruununprinssi Olavi vuonna 1936 ja presidentti Kyösti Kallio vuonna 1938. Vuonna 1938 maja siirtyi Suomen Matkailuliitolle, joka puolestaan myi sen Matka ja Ravinto Oy:lle vuonna 1967. Viimeisinä vuosina paikan omisti yksityinen ravintoloitsija, joka lopetti majan toiminnan vuonna 1980. Vuonna 1983 paikalla avattiin kuljetusyrittäjä Olavi Sallisen aloitteesta perustettu Vehoniemen automuseo.


title: Kangasalan matkailun historia

text: Kesällä 1853 Helsinkiä vaivasi koleraepidemia. Myös Zacharias Topelius oli lähtenyt tautia pakoon maaseudun rauhaan. Hän vieraili ystävättärensä Lotta Lindqvistin kanssa everstiluutnantti Aminoffin tilalla lähellä Haralanvuorta. Topelius ihastui "Harjulan harjun" näkymiin ja kirjoitti tunnetun runonsa "Kesäpäivä Kangasalla". Gabriel Linsén sävelsi runolle myöhemmin melodian. Kesäpäivä Kangasalla on ollut vuodesta 1995 Pirkanmaan maakuntalaulu ja se on varmasti yksi tunnetuimmista kotimaisista sävelmistä. Topeliuksen ajoista lähtien – ja pitkälti hänen ansiostaan – suomalainen kansallismaisema on usein koettu aidoimmillaan juuri Topeliuksen kuvauksen kaltaisina jylhinä, tummina metsämaisemina ja hopeisena kiiltelevinä järvinä, joiden pinnasta sininen taivas untuvaisine pilvineen heijastuu.


title: Kangasalan matkailun historia

text: Kangasalan maisemat tekivät vaikutuksen muihinkin suomalaisen kirjallisuuden merkkihenkilöihin kuin Topeliukseen. Jo Topeliusta ennen Kangasalan luonnonkauneutta ylistivät runoilija Frans Mikael Franzén, Johan Jakob Nervander, Emil von Qvanten ja Johan Ludvig Runeberg. Kirjeissä ja matkakertomuksissa kerrottiin Suomen luonnon ihanuudesta.


title: Kangasalan matkailun historia

text: Jylhistä maisemista ammennettiin nousevaa kansallistunnetta. Niihin kohdistuva ihailu ja ylpeys haluttiin konkretisoida taiteen keinoin. Varsinkin 1800-luvun alun maalaustaide idyllisine maa- ja luontokuvauksineen ilmentää romanttisen suuntauksen ajatusmaailmaa erittäin hyvin. Maalaismaisemat, pellot, metsät, mäet, harjut, järvet ja joet ovat niissä keskeisessä osassa. Kaksisataa vuotta sitten keskiverto kaupunkilaisihminen tunsi varmaankin olevansa yhtä vieraantunut luonnosta kuin nykyajan urbaanit lähiöerakot.


title: Kangasalan matkailun historia

text: Kangasalan maisemia maalasivat 1800-luvulla monet tunnetut taidemaalarit. 1800-luvun alussa Suomessa ei oikeastaan ollut omaa taide-elämää. Ensimmäisiin Kangasalan ikuistajiin kuuluivat ruotsalainen Emanuel Thelning, jonka vapaaherra Kustaa Mauri Armfelt lähetti Kangasalle vierailtuaan Kuohun terveyslähteellä vuonna 1811 ja Aleksanteri I:n saksalainen hovimaalari Carl von Kügelgen, joka maalasi ainakin kolme Kangasala-aiheista taulua. Hänen 15 litografiaa sisältävää teostaan "Vues pittoresques de la Finlande" voidaan pitää suomalaisen maisemakuvauksen alkuna. Von Kügelgenin maalauksia on ainakin Pietarin Eremitaašissa.


title: Kangasalan matkailun historia

text: Muita Kangasalan-kuvaajia olivat Werner Holmberg, Einar Ilmoni, Eero Järnefelt, Hjalmar Munsterhjelm, Sigurd Wettenhovi-Aspa ja Magnus von Wright, joka teki 1860-luvulla kuusi Kangasala-aiheista taulua.


title: Kangasalan matkailun historia

text: Kuivalevykuvauksen keksiminen vuonna 1882 teki valokuvauksesta entistä helpompaa ja halvempaa. Myös maisemia alettiin ikuistaa entistä enemmän valokuvaamalla niitä. Kangasalla ensimmäiset varsinaiset maisemakuvat otti tiettävästi Gustin Lojander vuonna 1893. Hänen valokuvasarjansa esitteli Kangasalan maisemia ja nähtävyyksiä.


title: Kangasalan matkailun historia

text: Maisemavalokuvauksen noussut suosio vähensi taidemaalareiden kiinnostusta Hämeeseen. Suuntaa suomalaisuuden juurille alettiin etsiä entistä enemmän Karjalasta. Kangasalaa ei silti hylätty kuva-aiheena, sillä paikallisten taiteilijoiden määrä kasvoi koko ajan ja he maalasivat usein kotiseutujensa maisemia. Valokuvat auttoivat tuomaan kangasalalaisia maisemia koko kansan tietouteen. 1800-luvun lopulla tapahtuneiden painoteknisten edistysaskelten myötä maisemakuvat levisivät pian ympäri maata edullisten postikorttien muodossa.


title: Kangasalan matkailun historia

text: Taiteilijoiden Kangasala-kuvaukset houkuttelivat yhä useampia matkailijoita pitäjään. Voidakseen ihailla maisemia ihmisten oli kiivettävä korkeille paikoille, joskus jopa puuhun. Vaikka harjujen laet olivatkin 120 vuotta sitten varmasti vähäpuustoisempia kuin nykyään johtuen sahateollisuuden suuresta puuntarpeesta, näkötornien rakentaminen koettiin tarpeelliseksi matkailijamäärien lisääntyessä. Kaikki Kangasalan suosituimmat näköalapaikat Kuohunharjua lukuun ottamatta saivat oman näkötornin 1880- tai 1890-luvulla, Keisarinharju ensimmäisenä, vuonna 1881 ja Haralanharju vuonna 1895. Keisarinharjulle oli tosin rakennettu jo Aleksanteri I:n vierailun aikoihin näköalapaviljonki, mutta se oli jo hävinnyt 1850-luvulle tultaessa.


title: Kangasalan matkailun historia

text: Kangasalan ja Tampereen harjut kuuluvat samaan harjumuodostumaan. Usein matkailijat vierailivat sekä Kangasalan harjuilla että Tampereen Pyynikinharjulla, jotka olivat 1800-luvulla Länsi-Suomen suosituimmat matkakohteet. Vuonna 1890 Kangasalla kävi arviolta n. 800, Pyynikillä n. 1200–1400 ja Imatralla, joka oli siihen aikaan maan suosituin matkailukohde, n. 5000 turistia. Määrät vaikuttavat pieniltä, mutta 1800-luvun lopulla ei ollut huvipuistoja eikä festivaaleja, messuja tai muita massatapahtumia juuri järjestetty. Suurin osa lomamatkoista suuntautui luontoon. "Villistä luonnosta" haettiin henkistä yhteyttä isänmaahan.


title: Ludwigslust

text: Ludwigslust ("Ludvigin ilo") on kaupunki Mecklenburg-Etu-Pommerin osavaltiossa Saksassa. Se sijaitsee 40 kilometriä etelään Schwerinista. Ludwigslust oli ennen Ludwigslustin piirikunnan pääkaupunki. 2011 lähtien se on kuulunut Ludwigslust-Parchimin piirikuntaan.


title: Ludwigslust

text: Kaupungin asukasluku oli 12 967 vuonna 2012.


title: Lana

text: Lana voi tarkoittaa muun muassa seuraavia:


title: Push It (Static-X:n kappale)

text: Push It on industrial metal -yhtyeen Static-X:n albumin: "Wisconsin Death Trip" singlejulkaisu, sekä kappale. Se esiintyy mm. Jessica Alban ja Seth Greenin tähdittämässä Idle Hands -elokuvassa, sekä 3D Realmsin -pelin introssa.


title: Monoftongi

text: Monoftongi eli yksinkertainen vokaali on vokaaliäänne, jonka laatu ei ääntämisen aikana muutu. Monoftongin vastakohtana voidaan pitää diftongia.


title: Monoftongi

text: Monoftongit voivat kielikohtaisesti ääntyä eri pituisina, ja esimerkiksi suomen vokaalijärjestelmässä erotetaan kaksi äänneopillista pituusastetta: lyhyt ja pitkä. Suomen kielen oikeinkirjoituksessa lyhyttä vokaalia merkitään yhdellä kirjaimella ("a", "e", "i", "o", "u", "y", "ä", "ö") ja pitkää vokaalia yleensä kahdella kirjaimella ("aa", "ee", "ii", "oo", "uu", "yy", "ää", "öö"). Kirjoitusasun vuoksi pitkää vokaalia voidaan kutsua myös kaksoisvokaaliksi, mutta foneettisesti se on silti yksinkertainen vokaali.


title: Monoftongi

text: Monissa kielissä on tapahtunut (ja tapahtumassa) diftongien sulautumista monoftongeiksi. Sanskritissa vokaalit, jotka nykyään käsitetään vokaaleiksi "e" ja "o", ovat alun perin olleet "ai" ja "au", minkä mukaisesti ne myös kirjoitetaan devanagarin sukuisissa aakkostoissa. Sanskritissa on kyllä olemassa äänteet "ai" ja "au", mutta ne kirjoitetaan kuten "aːi" ja "aːu", pitkillä alkuvokaaleilla. Vastaavaa vanhojen diftongien muuttumista monoftongeiksi on havaittavissa niinkin erilaisissa kielissä kuin ranskassa ja nykykreikassa.


title: Monoftongi

text: Myös suomen murteissa tapahtuu monoftongiutumista: "laulu > laalu, köyhä > kööhä, leipä > leepä". Ilmiö tunnetaan savolaismurteissa Pohjois-Savossa ja Pohjois-Karjalassa.


title: Göteborgin ooppera

text: Göteborgin ooppera () on oopperatalo Göteborgin kaupungissa, Ruotsin länsirannikolla. Se sijaitsee Götajoen etelärannalla. Sen ensimmäinen näytös oli Aniara-ooppera, jonka on säveltänyt ruotsalainen säveltäjä Karl-Birger Blomdahl.


title: Göteborgin ooppera

text: Oopperatalon rakentamisesta päätettiin vuoden 1989 syyskuussa, ja se vihittiin käyttöön vuoden 1994 lokakuussa. Rakennuksella on pituutta 160 metriä, ja leveimmältä kohdaltaan se on 85 metriä leveä. Sen lattia-ala on noin 28 700 neliömetriä, ja se on 32 metriä korkea. Oopperatalon suurin näyttämö on suuruudeltaan 500 neliömetriä, ja sen auditoriossa on 1 301 paikkaa.


title: Nantesin kansainvälinen lentoasema

text: Nantes Atlantique Airport on kansainvälinen lentoasema Nantesissa, Ranskassa. Kyseessä on Länsi-Ranskan suurin lentoasema. Se sijaitsee 30 minuutin päässä Nantesin keskustasta, ja välillä kulkee Navette Tan Airin bussi.


title: Nantesin kansainvälinen lentoasema

text: Nantes Atlantique Airport on Ranskan ainoa lentoasema, joka on Euroopan alueellisten lentoyhtiöiden liiton jäsen.


title: Siviilikriisinhallinta

text: Siviilikriisinhallinta () tähtää konfliktien ehkäisemiseen sekä rauhan ja yhteiskunnan vakauden palauttamiseen kriisin puhjettua. Kriisinhallinta käsittää sekä sotilaallista kriisinhallintaa eli rauhanturvajoukkojen lähettämistä kriisialueelle että siviilikriisinhallintaa, jolloin paikalle lähetetään ulkopuolista asiantuntija-apua, kuten poliiseja, oikeusalan asiantuntijoita ja lääkintähenkilökuntaa.


title: Siviilikriisinhallinta

text: Siviilikriisinhallinnalla pyritään yhteiskunnan toimintaedellytysten palauttamiseen neuvomalla ja kouluttamalla paikallisväestöä infrastruktuurin rakentamisessa, pelastustoimen, hallinnon ja perusturvan luomiseksi.


title: Siviilikriisinhallinta

text: Euroopan unioni ja kansainväliset järjestöt, kuten Yhdistyneet kansakunnat, Euroopan turvallisuus- ja yhteistyöjärjestö (ETYJ) ja puolustusliitto Nato työskentelevät läheisessä yhteistyössä kansalaisjärjestöjen ja eri maiden viranomaisten kanssa siviilikriisinhallintaoperaatioiden käynnistämiseksi.


title: 007 Quantum of Solace

text: 007 Quantum of Solace on Marc Forsterin ohjaama 22. "James Bond" -elokuva ja toinen, jossa Daniel Craig näyttelee Ian Flemingin luomaa brittiagenttia. Nimi "Quantum of Solace" on poimittu Flemingin 1960-luvulla kirjoittamasta novellikokoelmasta.


title: 007 Quantum of Solace

text: Elokuvan ensi-iltapäivän piti alun perin olla 2. toukokuuta 2008, mutta ensi-iltaa lykättiin, jotta tuottajat saivat lisäaikaa viimeistelyyn. Uuden ensi-iltapäivän piti olla 7. marraskuuta 2008, mutta sitä aikaistettiin viikolla, joten elokuva sai ensi-iltansa Britanniassa 31. lokakuuta.


title: 007 Quantum of Solace

text: "007 Quantum of Solacen" budjetin on arvioitu olleen noin 230 miljoonaa dollaria, mikä on noin 80 miljoonaa dollaria enemmän kuin edeltäjällään "Casino Royalella". Tämä oli suurin yksittäinen budjettikorotus Bond-elokuvissa. Elokuvan tunnusmusiikki on Alicia Keysin ja Jack Whiten duetto "Another Way to Die".


title: 007 Quantum of Solace

text: Aseenpiippukohtaus on vasta elokuvan lopussa. Elokuvassa on mukaelma elokuvan "007 ja Kultasormi" tunnetusta kohtauksesta, jossa nainen tapettiin maalaamalla hänen vartalonsa kultaisella maalilla.


title: 007 Quantum of Solace

text: "Casino Royalen" tarinaa jatkavassa juonessa James Bond toimittaa kaapatun herra Whiten MI6:n piilopaikkaan Sienaan Italiaan, jossa Bond ja M kuulustelevat häntä. White kertoo edustamansa kansainvälisen terroristijärjestön olevan Quantum. Kuulusteluun osallistunut M:n henkivartija Craig Mitchell paljastuu Quantumin kaksoisagentiksi ja yrittää paeta, mutta Bond surmaa hänet. White pääsee pakoon, jolloin Bondin uusi johtolanka on Edmund Slate, jonka Bond tappaa Port-au-Princessa Haitissa. Bond ottaa Slaten henkilöllisyyden ja esiintyy hänenä Camille Montesille, josta Slaten työnantaja Dominic Greene on antanut tappokäskyn. Bond saa tietää Greenen olevan luonnonsuojelujärjestö Greene Planetin toimitusjohtaja ja Quantumin jäsen, joka on luvannut kannattaa kenraali Medranon vallankaappausta Boliviassa. Medrano on luvannut vastapalveluksena luovuttaa Greenelle bolivialaisen erämaan. Bond pelastaa Camillen Medranolta, mutta Greene poistuu Haitista suihkukoneella, jossa hän tapaa CIA-agentit Gregg Beamin ja Felix Leiterin. Beam lupaa Greenelle Yhdysvaltojen kannattavan Medranon vallankaappausta, jos Yhdysvallat saa osuuden Greenen erämaasta löytämistä öljyvaroista.


title: 007 Quantum of Solace

text: Bodenjärven rannalla sijaitsevassa oopperatalossa Greene, White ja muut Quantumin avainjäsenet keskustelevat Tierra-projektista. Bond salakuuntelee keskustelua ja ottaa valokuvat jäsenistä. MI6 tunnistaa jäsenet, joihin kuuluu Britannian pääministerin neuvonantaja Guy Haines. Bondin vakoilu paljastuu Quantumin jäsenille, jolloin Greene ampuu henkivartijansa julkisella paikalla. Bond lavastetaan syylliseksi henkivartijan kuolemaan, jolloin MI6 mitätöi hänen passinsa ja luottokorttinsa, jotta Bond voidaan poistaa palveluksesta. Bond matkustaa Réne Mathisin luokse Italiaan ja kertoo Greenen suunnitelmista. Bond ja Mathis matkustavat La Paziin, jossa he osallistuvat Greenen järjestämiin juhliin. Bond poistuu juhlista Camillen kanssa, mutta poliisit pysäyttävät heidän autonsa ja avaavat takakontin, jossa on Greenen miesten pahoinpitelemä Mathis. Poliisit tappavat Mathisin, ja Bond ampuu heidät. Bond ja Camille matkustavat tarkistamaan Greenen ostaman erämaan DC-3-lentokoneella, kun Aermacchi SF.260 -hävittäjä ampuu heidät alas. Kaksikko loikkaa laskuvarjolla rotkoon, jossa käy ilmi, että Tierra-projektissa ei ole kyse öljystä vaan Bolivian vedenjakelusta. Quantum on padonnut maan vesivarat Greenen ostaman erämaan alla oleviin luolastoihin, joten vallankaappauksen jälkeen Medranon hallitus olisi riippuvainen Quantumin vedenjakelusta. Bondille paljastuu myös, että Medrano murhasi Camillen perheenjäsenet ja poltti heidän kotinsa.


title: 007 Quantum of Solace

text: Bond ja Camille palaavat La Paziin hotelliin, jossa M mitätöi Bondin toimivaltuudet. Bond pakenee hotellista ja kertoo M:lle, että hänen tehtävänsä Boliviassa ei ole ohitse. Bond tapaa Leiterin, joka kertoo Greenen ja Medranon allekirjoittavan sopimuksen polttokennoilla toimivassa ekohotellissa keskellä erämaata. Hotellissa Bond tappaa Greenen lahjoman poliisipäällikön, joka oli vastuussa Mathisin kuolemasta. Bond räjäyttää hotellin polttokennot, jolloin hotelli alkaa tuhoutua. Camille tappaa Medranon, ja Bond pelastaa hänet liekeiltä. Bond ottaa pakenevan Greenen kiinni, mutta kuulustelun jälkeen hän sallii Greenen juosta karkuun, koska he ovat keskellä erämaata. Bond ja Camille ajavat kylään, jossa he suutelevat ja hyvästelevät toisensa.


title: 007 Quantum of Solace

text: Bond matkustaa Venäjälle ja kohtaa Kazanissa Vesper Lyndin algerialaisen poikaystävän Yusef Kabiran. Yusef on Quantumin jäsen, joka viettelee hallituksille työskenteleviä naisia ja kiristää heitä lavastamalla tulleensa kidnapatuksi. Yusefin seurassa on kanadalainen agentti Corinne Venneau, jolle Bond kertoo Vesperin kohtalosta. MI6 saapuu pidättämään Yusefin kuulusteluja varten, ja M on ihmettelee, ettei Bond tappanut häntä, ja kertoo Bondille, että Beam on erotettu ja CIA on nimittänyt Leiterin hänen tilalleen. M kertoo myös, että Greenen ruumis on löydetty erämaasta. M pyytää, että Bond jatkaisi MI6:ssa, koska White ja muut Quantumin avainjäsenet ovat vapaalla jalalla. Bond vastaa, että hän ei ole edes lähtenyt MI6:sta, ja jättää Vesperin kaulakorun lumihankeen.


title: 007 Quantum of Solace

text: Musiikin elokuvaan sävelsi David Arnold ja CD-levy joka sisältää kaikki elokuvan ääniraidat julkaistiin lokakuussa 2008.


title: 007 Quantum of Solace

text: "007 Quantum Of Solace" on tammikuun 2009 loppuun mennessä tuottanut 586 miljoonaa dollaria, joista 168 miljoonaa Yhdysvalloissa.


title: 007 Quantum of Solace

text: Elokuva julkaistiin DVD:nä ja Blu-rayna Suomessa maaliskuun 27. päivä vuonna 2009. Activision julkaisi myös elokuvasta videopelin, joka julkaistiin 31. lokakuuta 2008.


title: Kings Canyonin kansallispuisto

text: Kings Canyonin kansallispuisto () on yhdysvaltalainen, 4. maaliskuuta vuonna 1940 perustettu kansallispuisto. Se sijaitsee Yhdysvaltain Sierra Nevadassa Kalifornian osavaltion puolella. Kings Canyon ulottuu 1 869 km² laajuiselle alueelle. Sitä hallinnoi Yhdysvaltain National Park Service. Sequoian kansallispuisto sijaitsee aivan Kings Canyonin lähistöllä. National Park Service hallinnoikin niitä samana yksikkönä.


title: Uinnin maailmanmestaruuskilpailut 1994

text: Vuoden 1994 uinnin pitkän radan maailmanmestaruuskilpailut järjestettiin Italian Roomassa Kansainvälisen uimaliiton (FINA) järjestäminä 1.–11. syyskuuta 1994. Kilpailulajeina olivat ratauinti, avovesiuinti, uimahypyt, taitouinti ja vesipallo.


title: Uinnin maailmanmestaruuskilpailut 1994

text: Kilpailut järjestettiin "Stadio Olimpico del Nuoto" -nimisellä uimastadionilla. Suomalaiset uimarit voittivat historiansa ensimmäiset maailmanmestaruudet: Antti Kasvio voitti 200 metrin vapaauinnin ja hopeaa kaksi kertaa pidemmällä matkalla. Jani Sievinen voitti 200 metrin sekauinnin uudella ME-ajalla ja lisäksi hopeaa kaksi kertaa pidemmällä matkalla.


title: Uinnin maailmanmestaruuskilpailut 1994

text: Isäntämaa


title: Gepidit

text: Gepidit olivat itägermaanista kieltä puhuva kansainvaellusajan heimo, josta tuli kuuluisa sen voitettua hunnit näiden johtajan Attilan kuoleman jälkeen. Gepidien ensimmäiset asuinalueet olivat Veiksel-joen suulla.


title: Gepidit

text: Gepidit mainittiin ensimmäistä kertaa vuoden 260 jaa. tienoilla, kun he osallistuivat Daakian valloitukseen goottien liittolaisina. Heidän ensimmäinen kuninkaansa, Fastida, laajensi gepidien vaikutusvaltaa hyökäten burgundien kimppuun, tuhoten heidät lähes täysin 200-luvulla. Tämän jälkeen he pyysivät gooteilta heidän alueitaan, mutta gootit torjuivat heidät taistelussa. Goottien tavoin gepidit käännytettiin areiolaiseen kristinuskoon.


title: Gepidit

text: Vuonna 375 gepidit joutuivat hunnien vallan alle ostrogootti-kuninkaidensa mukana. Heistä tuli hunnien suosimia vasalleja. Gepidit osallistuivat vuonna 451 kuninkaansa Ardarikin johdolla Katalaunien kenttien taisteluun Galliassa, Seinejoen itäpuolella Attilan johtamien hunnien liittolaisina. Hunnien hävittyä taistelun gepidit ja monet muut hunnien alaiset kansat kääntyivät hunneja vastaan. Gepidien kuningas Ardarikin joukot kukistivat Attilan pojan Ellakin johtamat hunnit vuonna 454 Nedao-joen taistelussa. Voiton jälkeen gepidit löysivät uuden kotimaan itselleen Karpaateilta.


title: Gepidit

text: Ei kestänyt kauan, kun vanha riita gepidien ja ostrogoottien välillä puhkesi, ja gepidit ajettiin kotimailtaan pois vuonna 504 goottikuninkaan Teoderik Suuren johdolla.


title: Gepidit

text: Vuonna 537 gepidit asettuivat rikkaalle alueelle Belgradin ympärille. Vuonna 546 Bysantin valtakunta liittoutui langobardien kanssa, tarkoituksenaan ajaa gepidit pois seudulta. Astfeldin taistelussa gepidit kärsivät murskatappion, ja vuonna 566 avaarit ja langobardit kukistivat gepidien valtakunnan lopullisesti. Legendan mukaan langobardien kuningas Alboin tappoi viimeisen gepidihallitsijan Kunimundin ja otti tämän tyttären Rosamunden puolisokseen.


title: Géza Gárdonyi

text: Géza Gárdonyi (3. elokuuta 1863 – 30. lokakuuta 1922) oli unkarilainen kirjailija ja lehtimies. Hänet tunnetaan parhaiten historiallisista romaaneistaan. "Egerin tähdet" kertoo Egerin kaupungista ottomaanien piirityksen aikana vuonna 1552. Toinen suosittu romaani on "Näkymätön ihminen", joka sijoittuu hunni Attilan hoviin. Gárdonyi kirjoitti myös näytelmiä ja lehtiartikkeleita.


title: Géza Gárdonyi

text: Gárdonyi syntyi Agárdissa ja oli alkuperäiseltä nimeltään Géza Ziegler, mutta hän halusi unkarilaisemmalta kuulostavan sukunimen ja valitsi sen Gárdonyn pikkukaupungin mukaan. 1890-luvulla hän muutti Budapestiin elääkseen lehtimiehenä ja kirjailijana. Elannon hankkiminen oli työlästä ja Gárdonyi päätyi kirjoittamaan kioskikirjallisuutta, kuten "Gabor Gore" -nimistä parodista kirjasarjaa maalaiselämästä. Hän tutustui toiseen kirjailija-lehtimieheen Sándor Bródyyn, kävi tämän kotipaikalla Egerissä ja asettui sinne loppuiäkseen.


title: Lan Xang

text: Lan Xang eli Miljoonien elefanttien maa oli kuningaskunta suurin piirtein nykyisen Laosin alueella 1300-luvulta 1700-luvun alkuun. Kuningaskunnan perustajana on pidetty Angkorilaista prinssi Fa Ngumia. Valtakunnan pääkaupunki oli aluksi Luang Prabang ja sittemmin Vientiane. Valtakunta hajosi kolmeen erilliseen osaan 1700-luvun alussa.


title: Lan Xang

text: Lan Xangin kuningaskunnan ydinalue vastasi suurin piirtein nykyisen Laosin aluetta. Kuningaskunnan vaikutusalueen suuruutta on saatettu sittemmin liioitella, mutta suurimmillaan se käsitti perinteen mukaan myös Kambodžan koillisosat Angkoriin saakka, nykyisen Thaimaan Nakhon Phanomin, Roi Etin ja Nakhon Ratchasiman, sekä pohjoisessa Sipsong Chu Tain ja Sipsong Phan Nan.


title: Lan Xang

text: Lan Xangin kuningaskunnan perustamisvuotena on pidetty kansanperinteen mukaan vuotta 1353. Kuningaskunta oli ensimmäinen laosilainen valtio. Tuolloin Angkorin hovin prinssi Fa Ngum saapui Luang Prabangiin mukanaan tarinan mukaan kultainen Buddha eli Phra Bang. Nimi Luang Prabang viittaakin Kultaisen Buddhan kaupunkiin.Mukanaan prinssillä oli myös buddhalaisia munkkeja, jotka toivat uskonnollista arvovaltaa uudelle hallitsijalle. Fa Ngum solmi diplomaattisuhteita viereisiin Lannan ja Ayutthayan kuningaskuntiin solmimalla avioliiton näiden valtakuntien hallitsijoiden tyttärien kanssa. Fa Ngumin seuraaja Samsentai solmi suhteet myös Kiinan Ming-dynastian kanssa.


title: Lan Xang

text: Lan Xangin kuningaskunta kävi useita sotia naapurivaltioitaan vastaan. Naapurivaltioista Lanna ja Xieng Khouang olivat aikanaan Lan Xangin vasalliveroa maksavia vasallivaltioita. Lannaa vastaan käytiin myös ajoittain sotia ja uhan muodostivat myös Ayutthaya, Vietnam ja Burma. Vietnamilaiset valtasivat jopa pääkaupunki Luang Prabangin vuonna 1478, mutta Lan Xangin kuninkaat palauttivat aiemman vaikutusvaltansa 1500-luvun jälkipuoliskolla. Tuolloinen kuningas Setthathirat kävi sotia burmalaisia vastaan. Burmalaiset olivat vallanneet Lannan Chiang Main vuonna 1556 ja Setthathirat teki sopimuksen Ayutthayan kanssa, jolla Lan Xaning pääkaupunki siirrettiin Vientianeen Mekong-joen varrelle. Paikkaa oli keskellä valtakuntaa ja helpompi puolustaa burmalaisten mudostamaa uhkaa vastaan.


title: Lan Xang

text: Kuningas Suriyavongsa hallitsi Lan Xangia 1600-luvulla. Hänen valtakauttaan on pidetty kuningaskunnan kulta-aikana. Tuolloin maassa kävivät myös ensimmäiset kuningaskunnasta kirjoittaneet eurooppalaiset. Hollantilainen Gerritt van Wuysthoff vieraili Suriyavongsan hovissa ja kirjoitti pääkaupungin loistosta. 1700-luvun alussa kuningaskunta jakautui kuitenkin kolmeen osaan. Kuningas Souligna Vongsan kuoltua vuonna 1694 valtaistuimelle nousi hänen sukulaispoikansa vietnamilaisten tukemana. Kaikki paikalliset ruhtinaat eivät kuitenkaan vientamilaisvaltaa hyväksyneet. Luang Prabang itsenäistyi vuonna 1707 ja Champassak vuonna 1713. Pääkaupungin alueesta tuli Vientianen kuningaskunta.


title: Lan Xang

text: Huomattava osa Lan Xaning kuningaskunnan materiaalisesta kulttuurista on tuhoutunut sittempien alueen sotien aikana. Arkkitehtuuri kukoisti etenkin useita luostareita ja thateja rakennuttaneen kuningas Setthathiratin valtakudella 1500-luvulla. Setthathirat rakennutti etenkin uutta pääkaupunkiaan Vientianetta. Tuolloin rakennettiin esimerkiksi Thuat Luang. Setthathirat rakennutti myös vanheman pääkaupunkgin Luang Prabangin Wat Sieng Thongin temppelin. Lan Xangin kuvanveistotaide sai vaikutteita etenkin Lannasta ja Sukhothaista. Säilynyt esimerkki ajan tyylistä on 1370-luvulla valmistunut Luang Prabangin Wat Manolomin temppelin kuusimetrinen pronssista tehty Buddhan torso.


title: Lan Xang

text: 1500-luku oli myös laosilaisen kirjallisuuden kultakautta. Tuolloin alueelle levisi khmereiltä hindulainen Ramayana, jonka paikallinen nimi on "Pra Lak Pra Lam". Teos vaikutti myös esimerkiksi laosilaisen tanssidraaman kehitykseen. Vuonna 1503 julkaistu "Nithan Khun Borom" on puolestaan tai-laosilaisen maailman syntymyytin kertova historian kronikka.


title: Lan Xang

text: Hallinnollisesti Lan Xang käsitti useita pieniä vasallivaltioita.


title: Shōgō-arvo

text: Shōgō-arvo () on nykyaikaisissa budōlajeissa annettava opettaja-arvo. Shōgō-arvo on harmonisoitu nykyaikaiseen "kyū"-"dan"-järjestelmään, eikä sillä ole historiallista yhteyttä vanhojen taistelulajikoulujen hierarkioihin. Shōgō-arvo voidaan myöntää vähintään 6. danin arvoiselle budōkalle mutta jotkut lajiliitot vaativat, että se on suoritettava raadille kuten dan-arvo.


title: Shōgō-arvo

text: () tarkoittaa ohjaajaa. Dan-arvo yleensä 6-7. dan.


title: Shōgō-arvo

text: () tarkoittaa opettajaa. Dan-arvo yleensä 7-8. dan.


title: Shōgō-arvo

text: () tarkoittaa mestari-opettajaa. Dan-arvo vähintään 8. dan.


title: Uinnin maailmanmestaruuskilpailut

text: Uinnin maailmanmestaruuskilpailut tai Uintilajien maailmanmestaruuskilpailut järjestetään joka toinen vuosi. Ne järjestää Kansainvälinen uimaliitto FINA. Kilpailualtaan pituus on 50 metriä. Kisoissa kilpaillaan ratauinnissa, avovesiuinnissa, taitouinnissa, uimahypyissä ja vesipallossa.


title: Katja Taimela

text: Katja Alli Maarit Taimela (o.s. "Kuusisto", s. 23. marraskuuta 1974 Vampula) on suomalainen sosiaalidemokraattinen poliitikko. Hän on toiminut kansanedustajana Varsinais-Suomen vaalipiiristä vuodesta 2007. Vuodesta 2001 Taimela on ollut myös Salon kaupunginvaltuuston jäsen.


title: Katja Taimela

text: Taimela valmistui suurtalouskokiksi Loimaan ammattikoulusta vuonna 1993. Hän on työskennellyt keittiöapulaisena Huittisten ammatti- ja yrittäjäopistossa (1993–1994) ja Salon keskuskeittiössä (1998–2005) sekä ruokapalveluvastaavana Salon lukiossa (2005). Hän on toiminut myös SMD-operaattorina Nokian Salon tehtaalla (1994–1998) ja kansanedustaja Jukka Roosin eduskunta-avustajana (2005–2007).


title: Katja Taimela

text: Vuoden 2000 kunnallisvaaleissa Taimela valittiin ensimmäisen kerran Salon kaupunginvaltuustoon. Hän on toiminut kaupunginvaltuutettuna vuodesta 2001 ja kaupunginhallituksessa vuosina 2005–2007. Tammikuussa 2012 hänet valittiin kaupunginvaltuuston puheenjohtajaksi. Hän on ollut myös SDP:n puoluevaltuuston jäsen (2005–2008), SDP:n Varsinais-Suomen piirihallituksen jäsen (2006–2007), Salon Demarinuorten puheenjohtaja (2004–2005) ja Salon Sosialidemokraattisen Työväenyhdistyksen varapuheenjohtaja (2005–2011).


title: Katja Taimela

text: Eduskuntavaaleissa 2007 Taimela nousi eduskuntaan saatuaan 5 984 ääntä, kolmanneksi eniten neljästä Varsinais-Suomesta valitusta SDP:n edustajasta. Eduskuntavaaleissa 2011 Taimela uusi paikkansa saatuaan 8 498 ääntä, mikä oli toiseksi eniten SDP:n ehdokkaista ja kuudenneksi eniten Varsinais-Suomen vaalipiiristä. Eduskuntavaaleissa 2015 Taimela valittiin kolmannelle kaudelle 6 017 äänellä. Vaalien jälkeen hänet valittiin tarkastusvaliokunnan puheenjohtajaksi. Aiemmin hän on ollut jäsen maa- ja metsätalousvaliokunnassa (2007–2015) ja työelämä- ja tasa-arvovaliokunnassa (2007–2015)


title: Katja Taimela

text: Taimela on ollut naimisissa vuodesta 2001 ja hänellä on vuonna 2002 syntynyt poika.


title: Frederick Douglass

text: Frederick Douglass (17. helmikuuta 1818 – 20. helmikuuta 1895), alkuperäiseltä nimeltään Frederick Bailey, oli yhdysvaltalainen abolitionisti, puhuja, kirjalija ja valtiomies. Hän oli eräs orjuuden tunnetuimmista vastustajista Yhdysvalloissa.


title: Frederick Douglass

text: Douglass syntyi orjaksi Marylandin osavaltiossa mustan orjan ja tuntemattomaksi jääneen valkoihoisen miehen jälkeläisenä. Suuri muutos hänen elämässään tapahtui vuonna 1838, jolloin hän pakeni orjuudesta tulevan vaimonsa Anna Murrayn avustuksella. Douglass asettui pakonsa jälkeen asumaan Massachusettsin osavaltioon. Siellä hän liittyi mukaan orjuudenvastaiseen taisteluun alkaen pitää puheita American Anti-Slavery Societyn (AASS) tilaisuuksissa. AASS tähtäsi täydelliseen ja nopeaan orjuutettujen ihmisten vapauttamiseen. Liike keskittyi erityisesti William Lloyd Garrisonin ympärille. Sen keskeinen julkaisu oli vuonna 1831 perustettu sanomalehti "The Liberator".


title: Frederick Douglass

text: Douglassin elämäntyöksi muodostui rotujen välisen tasa-arvon ajaminen. Hän toimi aktiivisesti myös naisten oikeuksien puolestapuhujana. Douglass loi lisäksi merkittävän poliittisen uran republikaanisen puolueen alaisuudessa toimien muun muassa Haitin asioiden ministerinä vuosina 1889–1891.


title: Frederick Douglass

text: Frederick Douglass syntyi plantaasiorjaksi Tuckahoessa, Marylandin osavaltiossa. Douglass, kuten useimmat muutkin orjat, varttui tietämättä tarkkaa syntymäaikaansa. Douglass tiesi myös biologisesta alkuperästään hyvin vähän. Hänen äitinsä oli orja nimeltään Harriet Bailey, Isaac ja Betsey Baileyn tytär. Isästään Douglass tiesi ainoastaan sen, että tämä oli valkoinen mies.


title: Frederick Douglass

text: Douglassin sosiaalista asemaa keskeisesti määrittävä tekijä oli hänen geeniperimänsä. Yhdysvalloissa orjuus perustui avoimesti rodulliseen jaotteluun. Douglass oli syntymästään asti tuomittu orjuuteen, eikä hänen puoliverisyytensä parantanut mitenkään hänen asemaansa. Tämä johtui siitä, että vallitsevan lainsäädännön mukaan lapsi peri äitinsä aseman. Näin ollen valkoisen vapaan naisen synnyttämä mulatti ei syntynyt orjuuteen, kun taas mustan orjan synnyttämä mulatti syntyi orjuuteen yleensä riippumatta siitä, minkä verran hänessä virtasi mustaa verta. Jotkut orjat saattoivatkin olla ulkoiselta olemukseltaan täysin valkoisen näköisiä.


title: Frederick Douglass

text:
Douglass siirtyi 7–8 vuoden iässä palvelijaksi Auldin perheeseen Baltimoreen. Rouva Auld herätti Douglassin tiedonjanon opettamalla tälle aakkoset. Lukemaan oppiminen jäi kuitenkin puolitiehen, sillä herra Auld kielsi vaimoaan opettamasta Douglassille enempää. Auld perusteli opettamiskieltoa vetoamalla lakiin sekä siihen, että oli ylipäätään vaarallista opettaa orjia.
Elinolosuhteet kaupungissa olivat suotuisat uudentyyppisten sosiaalisten suhteiden luomista varten. Douglass korostaa erityisesti toveruussuhteitaan köyhiin valkoisiin poikiin, joihin hän tutustui liikkuessaan kaupungin kaduilla hoitamassa toimeksiantoja. Douglass kertoo, kuinka hän antoi pojille leipää palkaksi siitä hyvästä, että he opettivat hänet lukemaan. Pian Douglassista tuntui, että lukemaan oppiminen oli enemmänkin kirous kuin siunaus: nyt hän tiedosti kurjan tilanteensa, mutta ei nähnyt mitään ulospääsyä. Vapaudenkaipuu ja sitä seuraava toivottomuus alkoivat liittyä kaikkeen, mitä hän näki ja koki.


title: Frederick Douglass

text: Douglass törmäsi 1830-luvun alussa arkielämässään yhä useammin sanaan "abolition" (). Douglassin mukaan kesti aikansa, ennen kuin hän oppi ymmärtämään käsitteen todellisen merkityksen. Lopulta hän sai selville paikallisten sanomalehtien välityksellä, että pohjoisissa osavaltioissa vaikutti joukko ihmisiä, jotka vaativat orjuuden lakkauttamista. Tieto valoi Douglassiin uutta uskoa: kaikki valkoiset eivät pitäneet mustia alempiarvoisempina kuin valkoisia.


title: Frederick Douglass

text: Vuonna 1832 Douglassin elämässä tapahtui suuri käänne: hänen isäntänsä vaihtui Thomas Auldiksi. Douglass oli asunut seitsemän vuotta Baltimoressa, mutta nyt hänen tiensä vei takaisin maaseudulle. Douglassin sopeutuminen kurjistuneisiin olosuhteisiin ei sujunutkaan erityisen hyvin, vaan hänen ja hänen isäntänsä välillä oli paljon erimielisyyksiä. Douglass lähetettiinkin vuodeksi töihin Edward Coveyn maatilalle. Covey oli tunnettu nuorten orjien murtajana. Murtamisessa oli kyse siitä, että orjista pyrittiin luomaan ehdottoman kuuliaisia isännilleen. Keskeinen tarkoitus oli tehdä orjat tietoisiksi omasta alemmuudestaan, siitä että heidän saastunut afrikkalainen perimänsä teki heistä luonnollisia orjia. Tärkeintä oli istuttaa orjiin pysyvä pelko heidän isäntäänsä kohtaan.


title: Frederick Douglass

text: Coveyn maatilalla Douglass joutui ensi kertaa omakohtaisesti kosketuksiin plantaasiorjien kovan arjen eli raskaiden ja pitkien työpäivien ja tiheästi toistuvien ruoskimisrangaistusten kanssa. Ensimmäisen puolen vuoden aikana Douglass ruoskittiin melkein joka viikko. Lopulta Douglass omaksui ulkoisen kuuliaisuuden isäntäänsä kohtaan. Myöhemmin Douglass päätyi orjatöihin Baltimoren laivatelakalle. Sieltä hän pakeni onnistuneesti New Yorkiin junalla ja höyrylaivalla. Douglassin pako onnistui tavallista helpommin, koska Maryland oli pohjoisimpia orja-osavaltioita, joten pakomatka oli lyhyt.


title: Frederick Douglass

text: Pohjoisen yleinen elintaso herätti Douglassissa hämmennystä, sillä hän oli kuvitellut elintason siellä olevan alhainen, koska käytössä ei ollut orjatyövoimaa. Erityisen hämmästyttävintä oli huomata, kuinka hyvätuloisia ja hyvinvoivia myös mustat olivat. Myös mustien sivistyneisyys yllätti myönteisesti. Pian Douglass ryhtyi kulkemaan orjuuden vastustajien kokouksissa.


title: Frederick Douglass

text: Douglassista kehittyi sangen merkittävä puhuja, joka kiersi esiintymässä muun muassa Britanniassa. Douglassin kaltaiset mustat puhujat olivat tärkeä esimerkki pyrittäessä osoittamaan suurelle yleisölle, että mustat eivät olleet yhtään alempiarvoisempia ja tietämättömämpiä ihmisiä kuin heidän orjuuttajansa.


title: Frederick Douglass

text: Vuonna 1845 julkaistiin Douglassin omaelämäkerta "Narrative of the Life of Frederick Douglass, An American Slave, Written By Himself". Teoksesta tuli suosittu, ja sitä arvioidaan myydyn vuoteen 1850 mennessä noin 30 000 kappaletta. Kirja on julkaistu suomeksi nimellä "Amerikkalaisen orjan omaelämäkerta" (Like, 2006), kääntäjänä Pekka Jääskeläinen.


title: Frederick Douglass

text: Douglassin muita tärkeitä julkaisuja ovat hänen vuonna 1847 perustamansa orjuuden vastainen sanomalehti "North Star" sekä hänen vuonna 1855 julkaisemansa toinen omaelämäkerta "My Bondage and My Freedom".


title: Rasva-alkoholisulfonaatit

text: Rasva-alkoholisulfonaatit ovat pääasiassa pinta-aktiivisia aineita, joita on saatu rasva-alkoholeja sulfonoimalla. Rasva-alkoholisulfonaattien vesiliukoisia natriumsuoloja käytetään muun muassa emulgaattoreina, kostutus-, vaahdotus-, viimeistys- ja pesuaineina. Ne vaahtoavat myös "kovassa" vedessä.


title: Porco Rosso

text: Porco Rosso (italiaa, , suom. myös Punainen sika) on Hayao Miyazakin ohjaama ja käsikirjoittama anime-elokuva vuodelta 1992. Elokuva sijoittuu ensimmäisen maailmansodan jälkeiseen aikaan, vuoteen 1929, jolloin vesitasolentäjät olivat Adrianmeren kuninkaita. Porco Rosso on lentäjä, palkkionmetsästäjä ja sotasankari Marco Pagoti, joka on selittämättömästi kironnut itsensä muiden ihmisten joukosta, jolloin hänen kasvonsa ovat muuttuneet sian kasvoiksi.


title: Porco Rosso

text: Elokuvan alkukohtauksessa Punaisen sian (Shuichiro Moriyama) nähdään lepäävän lentopuvussaan pikkuisen saaren rannalla. Hän on paraikaa puhelimessa keskustelemassa seuraavasta työtehtävästään ja siihen liittyvästä korvauksesta. Sitten Sika nousee kiirettä pitämättä taivaalle punaisella lentokoneellaan ja lähtee pelastamaan siepattua tyttöjoukkoa ilmarosvojen käsistä. Sika onnistuu pelastamaan tytöt, mutta antaa ilmarosvojen pitää osan ryöstösaaliista koneensa vaurioiden korjaamiseksi. Myöhemmin Sika lentää Hotelli Adrianoon syömään päivällistä ja viettämään hieman aikaa Ginan (Tokiko Kato) kanssa, joka on yksi hänen läheisimmistä ystävistään ja sen lisäksi hotellin omistaja. Hotellissa Sika tapaa myös Curtisin (Akio Ōtsuka), joka on amerikkalainen lentäjä ja parhaillaan neuvottelemassa sopimusta erään ilmarosvojoukon kanssa.


title: Porco Rosso

text: Hieman myöhemmin Sika lähtee lentämään kohti Milanoa viedäkseen koneensa korjattavaksi, jolloin Curtis yrittää ampua hänet alas. Sian koneen moottori menee rikki, ja hänestä tulee Curtisille helppo maali. Curtis ampuukin Sian koneen hajalle, niin että tämä joutuu tekemään pakkolaskun. Curtis väittää tappaneensa Sian, mutta todellisuudessa tämä on onnistunut laskeutumaan vaurioituneella koneellaan eräälle saarelle. Sika jatkaa matkaansa Milanoon ja vie koneensa Piccolo Oy:hyn, joka on Sian vanhan mekaanikkoystävän (Sanshi Katsura) omistama lentokoneiden korjausverstas. Suuren laman vuoksi yhtiön työntekijät ovat lähteneet joukoittain etsimään töitä ulkomailta, joten heidän tilalleen on tuotu omistajan lapsenlapsi Fio (Akemi Okamura) sekä muita naispuolisia sukulaita muotoilemaan ja korjaamaan lentokoneita uuteen uskoon. Sika yrittää ensi alkuun vastustella koneensa antamista naisten käsiin, mutta huomaa, että nuoresta iästään ja sukupuolestaan huolimatta Fio on varsinainen mekaanikkotaituri. Sian lentokone työstetään valmiiksi, ja Fio vaatii saada tulla Sian mukaan ensilennolle siltä varalta, että kone tarvitsee vielä joitain lisäsäätöjä. Aluksi Sika ei ota Fion vaatimusta kuuleviin korviinsa, mutta tyttö onnistuu taivuttelemaan hänet omalle kannalleen, ja niin he lähtevät yhdessä lennolle. He onnistuvat nipin napin välttämään Italian salaisen poliisin väijytyksen.


title: Porco Rosso

text: Sillä välin Curtis on löytänyt tien Ginan salaiseen puutarhaan ja ehdottaa Ginalle, että tämä palaisi hänen kanssaan takaisin Amerikkaan viettämään loistokasta elämää. Gina naurahtaa ja kieltäytyy ehdotuksesta sanoen: ”Täällä rakkaus on monimutkaisempaa kuin Amerikassa.” Tyrmistynyt Curtis utelee Ginalta, ketä tämä oikein odottaa. Gina vastaa, että hän on lyönyt itsensä kanssa vetoa siitä, että mikäli eräs tietty mies astelee hänen puutarhaansa, he rakastuvat toisiinsa. Juuri silloin Sian kone ilmestyy taivaalle ja alkaa kiertää Ginan puutarhaa. Gina syöksyy tiehensä tarkistaakseen, laskeutuuko kone. Sika tekee ilmassa vielä muutaman kierroksen ja pari temppua, muttei kuitenkaan laskeudu. Curtis on ihmeissään siitä, että Gina valitsisi mieluummin ”sen sian” kuin hänet.


title: Porco Rosso

text: Laskeuduttuaan saaripiilopaikkaansa (joka muistuttaa Zakynthosin saaren Navagio-rantaa) Sika huomaa sen olevan nyt täynnä ilmarosvoja. Fio taivuttelee ilmarosvot olemaan tappamatta Sikaa tai tuhoamatta tämän konetta ja vetoaa heidän kunniaansa vesitasolentäjinä. Juuri silloin Curtis paljastaa itsensä ja haastaa Sian kaksintaisteluun. Osapuolet pääsevät sopuun taistelun ehdoista: Jos Sika voittaa, Curtis maksaa tämän koneen korjauksen, mutta jos Curtis voittaa, niin Fio menee tämän kanssa naimisiin.


title: Porco Rosso

text: Myöhemmin sinä yönä Fio herää ja uskoo nähneensä vilauksen kuuluisasta Marco Rossolinista eli Sian entisestä ihmismuodosta. Fio pyytää Sikaa kertomaan hänelle tarinan. Sika kertoo Fiolle oudosta tapauksesta, joka hänelle sattui sodan viimeisenä kesänä hänen ollessaan vielä ihminen ja ilmavoimien palveluksessa. Sian paras ystävä ja taistelutoveri Bellini oli mennyt naimisiin Ginan kanssa, mutta heti kun hän ja Sika palasivat takaisin taivaalle, heidän kimppuunsa hyökkäsi itävaltalainen lentolaivue. Uupunut ja koneensa kanssa kamppaileva Sika käsitti olevansa liian heikossa kunnossa hallitakseen konetta, joten hän antoi periksi. Hänen koneensa ohjautui häikäisevään puhtauden pilveen, ja hän kuvitteli päätyneensä Taivaaseen. Päästyään pilven huipulle Sika huomasi korkealla yläpuolellaan valkoisen nauhan. Juuri silloin Sian taistelutoverit ja Bellini ilmestyivät esiin pilvestä ja ryhtyivät nousemaan ylös kohti valkoista nauhaa, joka paljastuu valtavaksi, taistelussa tuhoutuneiden lentokoneiden saattueeksi. Sika huusi Bellinille, ettei tämä saa jättää Ginaa vaan että hän voisi itse liittyä saattueeseen tämän sijasta. Bellini, joka ei ilmeisesti kuullut Sian huutoa, ei kuitenkaan kääntynyt takaisin. Sika myöntää, että kyseinen tapaus on tuottanut hänelle paljon syyllisyyden tunnetta. On kuitenkin epäselvää, aiheuttiko juuri syyllisyys Sian muodonmuutoksen (siihen kuitenkin viitataan suuresti).


title: Porco Rosso

text: Seuraavana päivänä Sika ja Curtis tapaavat aloittaakseen ilmataistelunsa. Ilmarosvot toimivat taistelun järjestäjinä, ja tapahtuma pidetään eräällä syrjäisellä saarella. Rikolliset ja muut vesitasolentäjät lyövät ahkerasti vetoa taistelun tuloksesta. Taistelun alussa Sika ainoastaan välttelee Curtisia yllyttääkseen tätä tuhlaamaan luotejaan. Taistelun edetessä Curtis kuitenkin tajuaa Sian suunnitelmat ja alkaa säästellä ammuksiaan. Sika päihittää Curtisin lentotaidoillaan ja saavuttaa hyvän tulitusaseman suorittamalla kuuluisan silmukkamanööverinsä, jonka ansiosta hänestä tuli aikoinaan Adrianmeren lentäjä-ässä maailmansodan aikana. Siitä huolimatta Sika ei kuitenkaan suostu ampumaan Curtisia. Curtis luulee, että Sian aseet ovat jumiutuneet, mutta Fio saa kuulla asioiden oikean laidan eräältä ilmarosvopomolta: Sika ei ammu vihollista, mikäli on olemassa se vaara, että luodit voisivat osua lentäjään. Curtis pilkkaa Sikaa tämän jumiutuneista aseista, mutta sulkee nopeasti suunsa, kun punaisesta vesitasosta sinkoutuu ilmoille lyhyt luotikuuro. Tilanne päätyy pian panttitilanteeseen kummankin lentäjän yrittäessä saada yliotetta toisesta.


title: Porco Rosso

text: Sillä välin Gina on saanut ystävältään viestin, että Italian ilmavoimat ovat paraikaa syöksymässä kohti kaksintaistelupaikkaa mukanaan Sian pidätysmääräys. Gina päättää mennä varoittamaan Sikaa itse.


title: Porco Rosso

text: Samaan aikaan sekä Sika että Curtis alkavat olla äärimmäisen uupuneita ja heikossa kunnossa. Lopulta Sika saavuttaa kulman, josta hän voi ampua suoraan viholliskoneen moottoriin, mutta tyrmistyy huomatessaan, että hänen konekiväärinsä on jumiutunut. Curtis huomaa Sian olevan nyt haavoittuvainen, joten hän yrittää ampua tämän alas, mutta huomaa luotiensa olevan lopussa. Lopulta kumpikin osapuoli alkaa heitellä toista koneestaan repimillä osilla, mutta ennen pitkää he laskeutuvat lahteen ja ryhtyvät nyrkkitappeluun. Molemmat miehet ovat jo ennestään uupuneita, mutta he kummatkin jatkavat kamppailuaan Fion vuoksi. Tappelu jatkuu ja jatkuu, ja sekä Curtis että Sika saavat osakseen monia kuhmuja ja mustelmia, mutta siitä huolimatta kumpikaan ei antaudu (Sika huomaa yllätyksekseen, että Curtis on voimakkaampi kuin miltä näyttää). Kamppailun aikana Curtis kertoo Sialle, että Gina on rakastunut tähän. Sitten hän syyttää Sikaa ironisesti naistennaurattamisesta ja Fion liehittelemisestä. Molemmat miehet iskevät toisiaan kasvoihin yhtä suurella voimalla, jolloin he kumpikin putoavat veteen. Muut päättävät, että se, joka nousee vedestä ensimmäisenä, on voittaja.


title: Porco Rosso

text: Juuri silloin Ginan lentokone saapuu paikalle. Kun Sika kuulee Ginan kutsuvan häntä, hän saa voimansa takaisin ja palaa takaisin pinnalle. Näin ollen hänet julistetaan kamppailun voittajaksi. Gina varoittaa saaren asukkaita Italian lähestyvistä ilmavoimista, jolloin kaikki pötkivät pakosalle. Curtis hyväksyy tappionsa ja maksaa Fiolle Sian koneen korjauksen kuten lupasi. Sika lähettää Fion Ginan mukaan pitääkseen tytön turvassa. Ennen kuin Fio lentää Ginan kanssa tiehensä hän suutelee Sikaa. Sika kertoo Curtisille aikovansa houkutella Italian ilmavoimat pois muiden luota ja kysyy sitten, tahtoisiko tämä liittyä hänen seuraansa. Curtis vastaa myöntävästi ja huomaa, että Sian kasvot ovat muuttuneet dramaattisesti (yleisö ei huomaa mitään muutosta, mutta Sika on ilmeisesti palannut takaisin ihmismuotoonsa).


title: Porco Rosso

text:
Elokuva päättyy Fion äänen kuvaillessa myöhempiä vuosia. Hän kertoo perineensä Piccolo-yhtiön isoisältään ja sen, että Curtisista on nyt tullut Hollywood-tähti. Tähteydestään huolimatta Curtis on kuitenkin yhä jatkanut yhteydenpitoaan Fion kanssa ja kirjoittanut tälle useita hempeitä kirjeitä. Sen lisäksi Fio kertoo, että ilmarosvot viettävät nykyään vanhuusvuosiaan Ginan klubilla muistellen nuoruuttaan. Englanninkielinen dubbaus paljastaa, että Sika ”lensi ympyröitä Italian ilmavoimien ympärillä” ja että tämä on yhä vapaalla jalalla. Japaninkieliset tekstitykset kuitenkin kertovat, että ”Sika ei ilmestynyt enää ikinä esiin huolimatta ilmavoimien laajoista etsinnöistä”. Mitä tulee Ginan itsensä kanssa lyömään vetoon, Gina toteaa sen olevan ”heidän salaisuutensa”. Siitä huolimatta yleisö voi nähdä punaisen koneen nököttävän Ginan saaren toisessa päässä.
Elokuvassa Marcon punainen vesitaso on mallia Savoia S-21. Kone on tehty puusta. Koneen erikoisin piirre on rungon yläpuolisen siipitason päälle sijoitettu moottori. Moottori käynnistetään kammella. Aseistuksena koneessa on kaksi konekivääriä. Kuva koneesta


title: Porco Rosso

text: Savoia on todellinen lentokonetehdas, Porcon konemalli kuitenkin kuvitteellinen. Porcon kone muistutti oikean Savoia S-21:n sijasta läheisesti italialaisen Macchi-lentokonetehtaan mallia Macchi M.33.


title: Fa Ngum

text: Fa Ngum oli 1300-luvulla elänyt nykyisen Laosin alueella sijainneen Lan Xangin kuningaskunnan perustaja ja sen hallitsija vuosien 1353 ja 1374 välillä. Fa Ngum varttui Khmerien valtakunnan Angkorissa ja valloitettuaan nykyisen Luang Prabangin hän toi maahan niin sanotun kultaisen Buddhan eli Phra Banin vahvistaen myös buddhalaisuuden asemaa muin tavoin. Fa Ngum syöstiin vallasta vuonna 1373 ja hänen seuraajakseen nousi Samsentai.


title: Fa Ngum

text: Fa Ngumia pidetään tavallisesti oikeana historiallisena hahmona, mutta monet hänen tarinansa yksityiskohdista tunnetaan vain legendojen kautta. Fa Ngum syntyi vuonna 1316. Fa Ngumin isä Phi Fa oli Luang Prabangin eli silloisen Xiang Dong Xiang Thongin kruununprinssi. Laosilaisen perinteen mukaan Phi Fa karkotettiin poikansa kanssa valtakunnasta tarinan eri versioiden mukaan joko koska hänellä oli suhde paikallisen hallitsijan jalkavaimoon, tai koska Fa Ngumilla oli syntyessään 33 hammasta, mitä pidettiin epäonnen merkkinä. Perhe pakeni Khmerien valtakunnan Angkoriin, jossa Fa Ngum avioitui paikallisen prinsessa Kaeo Keng Nyan kanssa.


title: Fa Ngum

text: Tarinan mukaan vuoden 1350 paikkeilla Fa Num valloitti khmer-armeijan tukemana Laosin pieniä ruhtinaskuntia Khmerien valtakunnan pohjoispuolella. Xieng Khouangin kukistuttua vallattiin myös Sipsong Chu Tai ja Sipsong Phan Na. Vuonna 1353 Fa Ngum valloitti entisen kotimaansa Xiang Dong Xiang Thongin. Valloituksensa jälkeen Fa Ngum julisti itsensä Lan Xangin eli Miljoonien elefanttien maan kuninkaaksi. Angkorista Fa Num toi mukanaan buddhalaisia munkkeja, sekä Phra Bangin eli kultaisen Buddhan patsaan. Tuolloin Xiang Dong Xiang Thong sai nykyisen nimensä Luang Prabang, eli Kultaisen Buddhan kaupunki. Oman valtansa tukemiseksi Fa Ngum rakennutti useita temppeleitä ja tuki luostarilaitosta. Maahan saapui mahdollisesti myös srilankalaisia theravada-buddhalaisia munkkeja.


title: Fa Ngum

text: Fa Ngum jatkoi valloituksiaan Luang Prabangin valloituksen jälkeen. Lannan kuninkaan sanotaan alkaneen maksaa vasalliveroa Lan Xangille ja myöhemmin pitkän piirityksen jälkeen kukistui myös Ban Keunin lähellä sijainnut Viang Khamin ruhtinaskunta. Tarinan mukaan Fa Ngum oli määrännyt joukkonsa ampumaan kaupungin bambumuureja kultaisilla ja hopeisilla nuolilla. Paikallisten hakattua muurinsa alas nuolien keräämiseksi Fa Ngumin joukot saattoivat hyökätä itse kaupunkiin. Valloitukset jatkuivat edelleen Khoratin ylängöllä ja Mekong-joen keskijuoksulla. Valloitusten ohella Fa Ngum loi diplomaattisuhteita avioituen esimerkiksi ayutthayalaisen prinsessa Kaeo Lot Fahin kanssa. Fa Ngumin hallinnollisiin uudistuksiin kuuluivat uusi lainsäädäntö, jolla kiellettiin esimerkiksi varkaudet, rosvoilu ja aviorikokset. Kuninkaan alaiset ruhtinaat velvoitettiin maksamaan tribuuttia maan hallitsijalle.


title: Fa Ngum

text: Tarinan mukaan Fa Num menetti kiinnostuksensa buddhalaiseen hänen angkorilaisen vaimonsa kuoltua vuonna 1368. Kuningas alettiin nähdä rappiollisena ja vuonna 1373 joukko paikallisia ylimyksiä syöksi hänet vallasta. Hänen seuraajakseen valtaistuimelle nostettiin Samsentai, eli niin sanottu 300 000 tain hallitsija. Fa Ngum karkotettiin Naniin, jossa hän kuoli eri lähteiden mukaan joko 2 tai vasta 20 vuotta myöhemmin.


title: Montepulciano

text: Montepulciano on kaupunki Italian Toscanassa Sienan maakunnassa noin 190 kilometriä Roomasta pohjoiseen. Kaupungissa on runsaat 14 000 asukasta. Se on Toscanan korkeimpia kukkulakaupunkeja. Kaupunki on rakennettu kapealle harjanteelle, jolla sijaitsevalta pääkadulta kujat laskeutuvat jyrkästi alas.


title: Montepulciano

text: Montepulciano saa kiittää ulkoasustaan rauhansopimusta, joka solmittiin vuonna 1511 Firenzen kanssa, kun kaupunki oli ollut pitkään Sienan hallinnassa. Firenzeläiset lähettivät Antonio da Sangallon rakennuttamaan portit ja muurit uudelleen. Hanke oli niin menestyksekäs, että samainen arkkitehti rakensi Montepulcianoon paljon muutakin uutta. Pääaukio on nimeltään Piazza Grande. Se on kaupungin korkeimmalla kohdan lähellä, ja sitä hallitsee 1500- ja 1600-luvulla rakennettu tuomiokirkko sekä 1200-luvulla goottilaiseen tyyliin rakennettu kaupungintalo, Palazzo Comunale.


title: Montepulciano

text: Montepulciano on viinin ja elintarvikkeiden tuotantoaluetta. Tunnetuin paikallinen viini, Vino Nobile, oli paavin mielestä 1500-luvulla niin hyvää, että hän "aateloi" sen. Elintarvikkeista tunnetuimpia ovat sianlihajalosteet, paksua spagettia muistuttava pasta "pici", linssit ja hunaja.


title: Monument Valley

text: Monument Valley (Diné bizaad: Tsé Biiʼ Ndzisgaii) on laakso Yhdysvaltojen Utahin ja Arizonan osavaltioiden rajalla. Se sijaitsee navajoiden reservaatissa. Se on kuivaa autiomaata, jossa törröttää eroosion muovaamia kivipaasia.


title: Monument Valley

text: Laakson kiviaineksen ja hiekan voimakkaan punainen väri johtuu rautaoksidista. Tummempien siniharmaiden kivien väri johtuu mangaanioksidista. Laakson eteläpäässä louhuttiin vuosina 1948–1967 uraania, vanadiinia ja kuparia.


title: Monument Valley

text: Monument Valley on ollut monen tunnetun elokuvan kuvauspaikka, kuten:


title: Torvikopla

text: Torvikopla on tamperelainen opiskelija- big band, jonka soittajat ovat pääosin Tampereen yliopiston ja Tampereen teknillisen yliopiston opiskelijoita. Torvikoplan ohjelmisto jakaantuu konserteissa kuultavaan modernimpaan suomalaiseen ja ulkomaiseen big band -musiikkiin sekä tanssittavaan swing- ja soul-musiikkiin.


title: Torvikopla

text: Torvikoplan laulusolisteina ovat vierailleet muun muassa Danny, Costello Hautamäki, Erika Vikman, Hannibal, Heikki Salo ja Pentti Hietanen.


title: Torvikopla

text: Tampereen opiskelijapuhallinorkesteri Torvikoplan, millä nimellä Torvikopla alun perin tunnettiin, sai alkunsa syksyllä 1991 julisteista, joilla ensimmäisiin harjoituksiin houkuteltiin soittajia.


title: Torvikopla

text: Torvikopla on toiminut aktiivisesti jo yli 20 vuotta. Tähän ajanjaksoon on mahtunut paljon keikkoja, konsertteja ja ulkomaanmatkoja, kuten myös muutama cd-levy, kesäpäiviä, harjoitusleirejä, saunailtoja ja paljon muuta. Torvikopla on esiintynyt mm. Pori Jazz -festivaaleilla, Belgiassa, Luxemburgissa, Kööpenhaminassa, Tartossa, Riiassa, Tukholmassa, Linköpingissä, Berliinissä, sekä Hollannissa ja Irlannissa. Kokoonpano on kooltaan vaihteleva, mutta keskimäärin orkesterissa on noin 25-30 soittajaa. Aluksi musiikillinen linja oli perinteistä puhallinorkesterimusiikkia, mutta ajan myötä linja on vaihtunut jazzahtavammaksi big band -musiikiksi.


title: Torvikopla

text: Torvikopla on kokoonpanoltaan laajennettu big band, jonka instrumenttivalikoimaan kuuluvat perinteisten big band -soittimien lisäksi myös puupuhaltimia:


title: Mustafa Denizli

text: Mustafa Denizli (persiaksi: مصطفی دنیزلی, s. 10. marraskuuta 1949) on turkkilainen jalkapallovalmentaja ja entinen pelaaja.


title: Mustafa Denizli

text: Mustafa Denizli pelasi Turkissa 18 vuotta, joista 17 vuoden ajan kotikaupunkinsa izmiriläisessä Altay SK:ssa. Denizli oli yksi Turkin liigan parhaimpia laitahyökkääjiä. Vasemmalla viilettänyt Denizli teki parhaimmillaan 1980 12 maalia Altayn paidassa. Denizli siirtyi uransa lopulla Galatasarayhyn, kun Altay SK putosi liigasta. Hän lopetti aktiiviuransa kauden 1983–84 päätteeksi. Turkin A-maajoukkueessa Denizli pelasi 10 ottelua.Denizli on tullut kansainvälisesti tunnetuksi paremmin valmentajana kuin pelaajana. Hänen pitkä uransa alkoi saksalaisen Jupp Derwallin apulaisena Galatasarayssa 1985. Derwallin ohjauksessa Denizlin valmennustaidot kehittyivät huimasti ja 1987 hänet nostettiin seuran päävalmentajaksi. Derwall poistui Galatasarayn organisaatiosta 1988 ja Denizli otti täyden vastuun päävalmentajan tehtävissä. Kaudella 1988–89 seura ei onnistunut menestymään kotimaassa, mutta Mestarien liigassa se eteni aina välieriin saakka joissa se kuitenkin hävisi FC Steaua Bukarestille.


title: Mustafa Denizli

text: Denizli siirtyi kauden päätteeksi Saksaan tehden sopimuksen 2. Bundesliigassa pelanneen Alemannia Aachenin kanssa. Denizlin sisäänajama hyökkäysvoittoinen pelityyli ei tuonut menestystä ja turkkilainen lähti seurasta sen pudottua pois 2. Bundesliigasta kauden 1989–90 päätteeksi. Hän palasi Galatasarayhyn, jonka halusi nyt luotsata menestykseen. 1991 Denizli juhlikin Turkin cupin voittoa ja seuraavana vuonna joukkue eteni Cup-voittajien Cupissa aina puolivälieriin saakka. Liigamestaruus jäi kuitenkin puuttumaan ja Denizli lähti seurasta 1992.


title: Mustafa Denizli

text:
Vuosina 1992-95 Denizli valmensi turkkilaista Kocaelisporia vaatimattomalla menestyksellä. 1996 hänet nimettiin Turkin maajoukkueen päävalmentajaksi. Denizli oli valmentanut Turkkia aikaisemmin vuonna 1987.
Denizlin alaisuudessa Turkki selvisi ensimmäistä kertaa EM-kisoihin 2000 ja eteni aina puolivälieriin saakka.


title: Mustafa Denizli

text: EM-kilpailujen jälkeen Denizli jatkoi valmennusuraansa Fenerbahçessa. Denizlin johdolla istanbulilaisseura voitti Turkin mestaruuden viiden vuoden tauon jälkeen. Mestarien liigassa Fenerbahçen menestys jäi vaatimattomammaksi ja Denizli jätti tehtävät vuonna 2001. Nigerian maajoukkue tarjosi Denizlille sopimusta, mutta osapuolet eivät päässeet yhteisymmärrykseen ja Denizli jatkoi uraansa turkkilaisseura Vestel Manisasporin päävalmentajana.


title: Mustafa Denizli

text: 2004 Denizli siirtyi valmentamaan iranilaista Pas Teherania. Denizlin johdolla puolustava liigamestari jäi toiseksi kaudella 2004–2005 ja Arabian mestarien liigassa seuran tie päättyi puolivälieriin. Denizlistä povattiin mm. Iranin maajoukkueen uutta päävalmentajaa, mutta häntä ei kuitenkaan valittu. Elokuussa 2006 Denizli korvasi alankomaalaisen Arie Haanin Persepolis FC:n päävalmentajana.


title: Mustafa Denizli

text: Denizli erosi tehtävistään Persepolis FC:n päävalmentajana kauden 2006–07 jälkeen. Hänen johdollaan Persepolis oli kolmas Iranin liigassa. Denizli on ilmoittanut kiinnostuksensa Iranin jalkapallomaajoukkueen valmentamiseen.


title: Mustafa Denizli

text: Lokakuussa 2008 Denizli palasi valmennustehtäviin, kun Turkin Superliigan alavireisesti aloittanut suurseura Beşiktaş JK palkkasi hänet päävalmentajakseen.


title: Mustafa Denizli

text: Besiktas nousi kaudella 2008/09 Denizlin johdolla takaisin Turkin eliittiin voittamalla liigamestaruuden. Kauden täydensi tuplamestaruus, kun Besiktas kaatoi Fenerbahcen Turkin cupin finaalissa 4–2. Kesäkuussa 2010 Denizli ilmoitti jättävänsä seuran terveysongelmiensa vuoksi. Hän on kärsinyt muun muassa sydänvaivoista.


title: Mustafa Denizli

text: Jouluna 2011 Denizli palasi iranilaisseura Persepolisin päävalmentajaksi kesään 2013 ulottuvalla sopimuksella. Denizli erosi tehtävästään kesällä 2012 henkilökohtaisten syiden vuoksi.


title: Mustafa Denizli

text: Jouluaattona 2012 Denizli palasi valmentajaksi Turkin 1. liigassa pelaavaan Çaykur Rizesporiin. Hänen johdollaan seura nousi kauden päätteeksi Turkin superliigaan. Hän kuitenkin jätti seuran kauden jälkeen.


title: Mustafa Denizli

text: Joulukuun alussa 2013 Denizli allekirjoitti 1,5-vuotisen sopimuksen Azerbaidžanin valioliigassa pelaavan Xəzər-Lənkəran FK:n kanssa. Pesti päättyi kuitenkin potkuihin jo toukokuun lopussa 2014.


title: Mustafa Denizli

text: Marraskuun lopulla 2015 Denizli palasi Turkin Superliigassa kolmantena olleen Galatasarayn päävalmentajaksi. Konkarivalmentajan johdolla Galatasaray pelasi entistä vaisummin ja putosi pois Turkin liigan mestaruuskamppailusta. Eurooppa-liigassa joukkueen tie katkesi pudotuspelien ensimmäisellä kierroksella tappioon SS Laziota vastaan ja kotimaan sarjassa joukkue vajosi helmikuun päätteeksi viidenneksi. Kuudentoista pisteen ero sarjakärkeen oli liikaa ja Denizli sai maaliskuun alussa 2016 potkut.


title: Ulosteinkontinenssi

text: Ulosteinkontinenssi merkitsee ulosteen karkailua. Kyseessä on virtsankarkailua harvinaisempi vaiva, josta kärsii noin 2 % aikuisväestöstä jossain elämänsä vaiheessa.


title: Ulosteinkontinenssi

text: Ulosteinkontinenssin taustalla saattaa olla esimerkiksi leikkausten komplikaatiot, ummetus tai vauriot lantionpohjassa ja sulkijalihaksissa. Sulkijalihaksen repeämän saattaa saada aikaan esimerkiksi synnytys. Varsin moni ulosteinkontinenssipotilas kärsii samanaikaisesti virtsankarkailusta. Tällaista kutsutaan kaksoisinkontinenssiksi.


title: Ulosteinkontinenssi

text: Ennen ulosteinkontinenssin hoitotoimenpiteitä tulee selvittää tilan aiheuttaja. Esimerkiksi synnytyksen jälkeen ilmennyt sulkijalihasvaurio on korjattavissa leikkauksella.


title: Lahden seurakuntayhtymä

text: Lahden seurakuntayhtymä on Suomen evankelis-luterilaisen kirkon seurakuntayhtymä, joka toimii Lahden kaupungin alueella. Seurakuntayhtymään kuuluu viisi seurakuntaa. Vuonna 2018 seurakunnan jäsenmäärä oli 80 267.


title: Lahden seurakuntayhtymä

text: Lahden kappeliseurakunta muodostui 1894, kun Hollolan kappalaisen, Hugo Winterin asuinpaikaksi tuli Hollolan Lahden kylä. Samana vuonna Lahden kappeliseurakunta sai Radiomäelle oman ja Lahden ensimmäisen hautausmaan.


title: Lahden seurakuntayhtymä

text: Keski-Lahden kirkko, joka palveli 1977 saakka, oli rakennettu jo 1890. Lahden kauppalasta tuli marraskuussa 1905 Hollolan kunnasta itsenäinen kaupunki, mutta Lahden kappeliseurakunta jatkoi Hollolan seurakunnan osana vuoteen 1916, jolloin myös se itsenäistyi.


title: Lahden seurakuntayhtymä

text: Lahden seurakunnasta itsenäistyi Launeen seurakunta 1955 ja Joutjärven seurakunta 1960 sekä Salpausselän seurakunta 1961. Koska kaikki kolme Lahden seurakunnasta itsenäistynyttä seurakuntaa sijaitsevat Lahden kaupungin alueella, alettiin Lahden seurakuntaa kutsua Keski-Lahden seurakunnaksi.


title: Lahden seurakuntayhtymä

text: Vuoden 2016 alusta Nastolan seurakunta liittyi Lahden seurakuntayhtymään viidenneksi seurakunnaksi. Samaan aikaan Nastolan liittyi Lahden kaupunkiin.


title: Lahden seurakuntayhtymä

text: Keski-Lahden 1916 perustettu seurakunta toimii Ristinkirkossa, Mukkulan kirkossa ja Metsäpellon seurakuntakodissa. Alueellisesti se käsittää Lahden kaupungin keskusta-alueet sekä pohjoisia alueita.


title: Lahden seurakuntayhtymä

text: Launeen 1955 perustettu seurakunta toimii Launeen kirkossa, Liipolan seurakuntakeskuksessa ja Renkomäen seurakuntakodissa. Alueellisesti seurakunta käsittää Lahden kaupungin eteläiset alueet.


title: Lahden seurakuntayhtymä

text: Joutjärven 1960 perustettu seurakunta toimii Joutjärven kirkossa ja Ahtialan seurakuntakeskuksessa. Alueellisesti se käsittää Lahden kaupungin itäiset alueet.


title: Lahden seurakuntayhtymä

text: Salpausselän 1961 perustettu seurakunta toimii Salpausselän kirkossa, Läntisessä kappelissa ja Jalkarannan seurakuntakodissa. Alueellisesti seurakunta käsittää Lahden kaupungin läntiset alueet.


title: Lahden seurakuntayhtymä

text: Nastolan seurakunnasta tuli osa Lahden seurakuntayhtymään, kun Nastolan kunta liittyi Lahteen vuonna 2016. Seurakunnalla on Nastolan kirkko.


title: Lahden seurakuntayhtymä

text: Lahden alueella on yhteensä kahdeksan hautausmaata:


title: Launeen seurakunta

text: Launeen seurakunta on Lahden kaupunkiin perustettu ensimmäinen evankelis-luterilainen kaupunginosaseurakunta, johon kuuluu noin 19 000 jäsentä. Se itsenäistyi Lahden seurakunnasta 1955 ja kuuluu Lahden seurakuntayhtymään. Se toimii Launeen kirkossa, Liipolan seurakuntakeskuksessa, Nikkilän ja Patomäen seurakuntakodeissa ja Renkomäen seurakuntakodissa. Alueellisesti seurakunta käsittää Lahden kaupungin eteläiset alueet. Kirkkoherrana toimii Heikki Pelkonen.


title: Keski-Lahden seurakunta

text: Keski-Lahden seurakunta on entinen Hollolan seurakunnan kappeliseurakunta, joka itsenäistyi Hollolan seurakunnasta yli 10 vuotta sen jälkeen kun Lahden kauppala oli 1905 marraskuussa itsenäistynyt Hollolan kunnasta. Tuolloin seurakunnan nimi oli Lahden seurakunta, koska Lahdessa ei ollut kuin yksi seurakunta. Seurakuntien lukumäärä alkoi Lahdessa lisääntyä vasta 1950-luvulla, kun kaupungin väkiluvun ja seurakuntalaisten määrän kasvettua perustettiin uusia seurakuntia.


title: Keski-Lahden seurakunta

text: Keski-Lahden perustettu seurakunta toimii Ristinkirkossa, Mukkulan kirkossa ja Metsäpellon seurakuntakodissa. Alueellisesti se käsittää Lahden kaupungin keskusta-alueet sekä pohjoisia alueita.


title: Vallonian Brabant

text: Vallonian Brabant on muodostettu vuonna 1995, kun entinen Brabantin provinssi jaettiin kolmeen osaan.


title: Vallonian Brabant

text: Provinssi sisältää ainoastaan yhden arrondissementin (Nivelles), jossa on 27 kuntaa. Suluissa olevat nimet ovat paikkakuntien hollanninkielisiä nimiä.


title: 1,2,3-triklooripropaani

text: 1,2,3-triklooripropaani on orgaaninen yhdiste, joka on normaaliolosuhteissa olomuodoltaan väritöntä nestettä, joilla on tunnusomainen haju. Sen kemiallinen kaava on CHCl ja rakennekaava CHClCHClCHCl. 1,2,3-triklooripropaanista käytetään myös nimiä "trikloorihydriini" ja "allyylitrikloridi".


title: 1,2,3-triklooripropaani

text: 1,2,3-triklooripropaanin moolimassa on 147,4 g/mol, sulamispiste −14 °C, kiehumispiste 156 °C, suhteellinen tiheys 1,39 g/cm (vesi = 1,0 g/cm), leimahduspiste 73 °C c.c., itsesyttymislämpötila 304 °C ja CAS-numero 96-18-4. Aineen liukoisuus veteen on 0,18 g/100 ml.


title: 1,2,3-triklooripropaani

text: 1,2,3-triklooripropaania valmistetaan allyylikloridia klooramalla ja tässä prosessissa muodostuu myös 1,2-diklooripropaania. Yhdiste reagoi emäksisten vesiliuosten kanssa muodostaen 2,3-diklooripropaania, 2-klooriallyylialkoholia ja vahvojen emästen kuten natriumhydroksidin kanssa klooripropyynejä. Vesihöyryn vaikutuksesta se hydrolysoituu glykoliksi. 1,2,3-triklooripropaania käytetään valmistettaessa polysulfidielastomeereja, kun polymeerin halutaan haarautuvan tai ristisilloittuvan. Muita käyttökohteita ovat vahojen, rasvojen, hartsien ja kloorattujen kumien liuotus.


title: 1,2,3-triklooripropaani

text: 1,2,3-triklooripropaani ärsyttää silmiä ja hengitysteitä ja altistumisesta voi seurata vaikutuksia maksassa ja munuaisissa.


title: Kohtukuolema

text: Kohtukuolemalla eli prenataalikuolemalla tarkoitetaan 22-viikkoisen tai yli 500 grammaa painavan sikiön menehtymistä kohtuun raskauden tai synnytyksen aikana. Arviolta 0,4 prosenttia yli 22-viikkoisista raskauksista päättyy kohtukuolemaan. Suomessa kohtukuolematapauksia on noin 240 vuosittain. Suuri osa kohtukuolemista tapahtuu hyvin lähellä laskettua aikaa tai yliaikaisissa raskauksissa.


title: Kohtukuolema

text: Kohtukuolleiden lasten tärkein yksittäinen kuolemansyy on hapenpuutteesta johtuva hiilidioksidin kertyminen. Syynä voivat olla napanuoraongelmat, istukkaperäiset häiriöt tai äidin tukostaipumus. Vain noin joka kymmenes kohtukuolema aiheutuu kehitysvammasta. Tartunta rekisteröidään yllättävän harvoin sikiön kuolemansyyksi, mutta uusimpien tutkimusten mukaan tartunnoilla on suuri merkitys ennenaikaisen synnytyksen käynnistäjinä ja sikiökuolemien aiheuttajina. Myös onnettomuus, esimerkiksi liikenneonnettomuus, voi saada aikaan sikiön kuoleman kohtuun. Raskauden yliaikaisuus ja äidin korkea verenpaine tai alkava raskausmyrkytys lisäävät kohtukuoleman riskiä. Noin puolessa tapauksista kuolinsyy jää epäselväksi. Näistä tapauksista käytetään usein myös nimitystä "kohdunsisäinen kätkytkuolema".


title: Kohtukuolema

text: Kohtukuolemaa ei voida ennustaa. Sikiön liikkeiden loppuminen on usein merkki kohtukuolemasta. Äidillä voi myös esiintyä ennenaikaisia supistuksia tai niukkaa verenvuotoa. Ennenaikaisessa synnytyksessä voi myös olla kyse kohtukuolemasta. Kohtukuolema todetaan ultraäänitutkimuksella, joka paljastaa, että vauvan sydän ei enää syki.


title: Kohtukuolema

text: Synnytyksen aikana tapahtuvassa kuolemassa merkkinä on sydänäänten loppuminen.


title: Kohtukuolema

text: Tieto vauvan menehtymisestä on suuri järkytys. Kohtukuolemaan liittyvä suru ja tuska on kenen tahansa muun lähiomaisen kuolemaan verrattavissa.


title: Kohtukuolema

text: Kohtuun kuollut lapsi synnytetään yleensä alakautta, yleensä normaalilla synnytysosastolla. Normaaliin synnytykseen verrattuna voidaan käyttää tehokkaampaa kivunlievitystä, koska vauvan voinnista ei tarvitse huolehtia. Mikäli synnytys ei lähde spontaanisti käyntiin, se käynnistetään. Keisarileikkausta suositellaan vain äidin terveyttä tai henkeä uhkaavassa tilassa. Näitä ovat muun muassa runsas verenvuoto istukan irrottua tai hyvin vaikea raskausmyrkytys. Keisarileikkaukseen päädytään myös, jos alatiesynnytys on mahdoton esimerkiksi sikiön poikkitilan tai täydellisen eteisistukan vuoksi.


title: Kohtukuolema

text: Synnytyksen jälkeen vanhemmilla on oikeus hyvästellä lapsensa. Hoitohenkilökunnan tulisi kannustaa vanhempia viettämään aikaa lapsensa kanssa ja ottamaan tämä syliinsä, vaikka vanhemmat saattavat arastella kuolleen lapsensa kohtaamista.


title: Kohtukuolema

text: Synnytyksestä toipuvat vanhemmat tulisi sijoittaa sairaalassa omaan huoneeseen. Vastasyntyneiden näkeminen ja itkun kuuleminen aiheuttaa lapsensa menettäneille vanhemmille suurta tuskaa. Äidin maidon eritys lopetetaan prolaktiinin estäjillä.


title: Kohtukuolema

text: Kotiutuessaan kohtukuolleen lapsen äiti on oikeutettu 105 päivän äitiysvapaaseen, joka alkaa viimeistään synnytyksestä. Jälkitarkastuksessa käyminen on edellytys äitiysrahan koko määrän saamiselle. Jos lapsi syntyy kuolleena tai kuolee synnytyksessä, voidaan isyysrahaa maksaa enintään 18 arkipäivältä lapsen kuolinpäivästä lukien. Jos isä ei pysty heti jäämään pois työstä, voidaan isyysraha myöntää myöhemmästäkin ajankohdasta, mutta vain siihen saakka, kunnes lapsen kuolinpäivästä on kulunut 18 arkipäivää.


title: Kohtukuolema

text: Noin 5–12 viikkoa synnytyksen jälkeen tapahtuvassa jälkitarkastuksessa käsitellään äidin toipumisen lisäksi vauvan kohtukuolemaan johtaneet syyt. Kuolinsyytutkimuksen tulosten läpikäymisen lisäksi vanhemmille tulisi antaa mahdollisuus kysyä kaikki heitä askarruttavat vauvan kuolemaan liittyvät kysymykset. Myös seuraavan raskauden suunnittelusta ja riskien kartoituksesta voidaan keskustella. Tarvittaessa synnyttäjälle ja hänen puolisolleen voidaan järjestää neuvonpito perinnöllisyyslääkärin kanssa.


title: Kohtukuolema

text: Lapsen kuollessa kohtuun perhe joutuu läpikäymään lapsen kuolemaan liittyvän traumaattisen kriisin. Ensimmäisenä iskee vastaan šokki. Tieto kuolemasta tulee usein yllätyksenä, eikä siihen voi varautua millään lailla. Suruvaihe voi kestää muutamasta viikosta useisiin kuukausiin. Käsittelyvaiheessa käydään menetystä läpi, se ymmärretään ja se muuttuu osaksi perheen kokemuksia. Tämä voi kestää vuosiakin. Tämä on varsinainen surutyön vaihe.


title: Kohtukuolema

text: Ulkopuolisen on joskus vaikea nähdä sitä tuskaa ja surua, jota kohtukuoleman kokenut perhe joutuu käymään läpi. Surua helposti mitätöidään lausahduksilla "tehän olette vielä nuoria" tai "onhan teillä onneksi eläviä lapsia". Kohtukuoleman kokeneella perheellä voi olla suuri tarve puhua vauvasta. Vanhemmat toivovat, että heidän surunsa ja vanhemmuuteensa tunnustetaan. Monet kokevat, että asiasta puhuminen auttaa kääntämään raskaan surun rakkaaksi muistoksi lapsesta, jonka elämä oli lyhyt mutta arvokas.


title: Kohtukuolema

text: Raskauden aikaiset neuvolaseurannat voivat auttaa havaitsemaan raskauteen liittyvän häiriön, kuten verenpaineen nousun tai alkavan raskausmyrkytyksen. Myös loppuraskauden liikelaskennat saattavat auttaa huomaamaan, mikäli sikiön vointi kääntyy huonompaan suuntaan. Jos äiti huomaa sikiön liikkeiden vähenemistä, on hyvä hakeutua sairaalaan, jotta sikiön vointi voidaan tarkastaa sydänkäyrän avulla.


title: Kohtukuolema

text: Kohtukuolema voi tapahtua myös täysin ilman varoitusta, jolloin se ei ole millään tavalla ennakoitavissa tai estettävissä.


title: Kivikkorastas

text: Kivikkorastas ("Monticola saxatilis") on pienikokoinen varpuslintu. Suomenkielisestä nimestään huolimatta lajin katsotaan kuuluvan sieppojen, ei rastaiden heimoon. Lajin kuvaili ja nimesi Carl von Linné 1766.


title: Kivikkorastas

text: Linnun pituus on 17–20 cm ja paino 42–65 g. Juhlapukuisella koiraalla on siniharmaa pää, niska ja kaula, sekä ruosteenpunainen alapuoli. Naaras, nuori ja peruspukuinen koiras ovat saman näköisiä, ruskehtavia ja poikittaisjuovaisia. Pyrstö on melko lyhyt ja punertava.


title: Kivikkorastas

text: Vanhoilla linnuilla on täydellinen sulkasato kesällä, nuorilla vain osittainen.


title: Kivikkorastas

text: Etelä- ja Keski-Eurooppa, paikoin Pohjois-Afrikka ja Lähi-itä sekä Keski-Aasia Kiinaan saakka. Euroopan populaation koko on 200 000–630 000 yksilöä. Muuttolintu, joka talvehtii Afrikassa Saharan eteläpuolella. Laji on tavattu Suomessa toistaiseksi neljästi: 21.10.-3.11.1991 Hailuodossa, 28.7-3.9.1992 Pyhäjärvellä, 26.-27.6.1994 Turussa ja 10.6.2002 Pirkkalassa.


title: Kivikkorastas

text: Pesii vuoristojen rinteillä ja niityillä 1500 metristä ylöspäin.


title: Kivikkorastas

text: Pesä on maassa kiven- tai kallionkolossa. Munia on 4–5, joita naaras hautoo 2 viikkoa.


title: Kivikkorastas

text: Syö pääasiassa isokokoisia hyönteisiä ja muun muassa marjoja.


title: Choummaly Sayasone

text: Kenraaliluutnantti Choummaly Sayasone (s. 6. maaliskuuta 1936) on Laosin presidentti vuodesta 2006 alkaen. Hän on Laosin ainoa puoulueen, Laosin kansan vallankumouspuolueen johtaja.


title: Choummaly Sayasone

text: Sayasone nousi Laosin kuudenneksi presidentiksi kesäkuussa 2006, ja hänet valittiin toiselle viisivuotiskaudelle 2011. Hän oli aiemmin toiminut maansa varapresidenttinä ja puolustusministerinä. Sayasonea edelsi maan presidenttinä Khamtai Siphandon. Yli 80-vuotias Siphandon oli luovuttanut hänelle puolueen johtamisen muutamia kuukausia ennen vuoden 2006 presidentinvaaleja 21. maaliskuuta 2006. Puolueen keskuskomitean jäsen hän oli ollut jo vuodesta 1982.


title: Albert Hill

text: Albert George Hill (24. maaliskuuta 1889 Lontoo, Iso-Britannia – 8. tammikuuta 1969) oli brittiläinen keskimatkojen juoksija ja kaksinkertainen olympiavoittaja.


title: Albert Hill

text: Hill aloitti uransa pitkänmatkanjuoksijana, voittaen Ison-Britannian mestaruuden neljällä maililla vuonna 1910. Seuraavina vuosina hän ei saavuttanut erityistä menestystä ja ensimmäisen maailmansodan alkaminen 1914 lamautti suureksi osaksi Ison-Britannian urheilutoiminnan.


title: Albert Hill

text: Sodan jälkeen Hill palasi radoille keskimatkojen juoksijana. Hänen valmentajansa oli Sam Mussabini, joka valmensi myös 100 metrin olympiavoittajia Reggie Walkeria ja Harold Abrahamsia. Hill voitti Ison-Britannian mestaruudet 880 jaardilla ja maililla vuonna 1919, mutta oli vähällä jäädä valitsematta seuraavan vuoden Antwerpenin olympialaisiin, koska valitsijat pitivät 31-vuotiasta Hilliä liian iäkkäänä.


title: Albert Hill

text: Olympialaisissa Hill voitti ensin niukasti 800 metriä ajalla 1.53,4, joka oli uusi Ison-Britannian ennätys. Kaksi päivää myöhemmin Hill voitti myös 1 500 metriä loppuajalla 4.01,8. Hopeaa kilpailussa sai Philip Noel-Baker, joka sai vuonna 1959 Nobelin rauhanpalkinnon. Hill otti osaa myös 3 000 metrin joukkuejuoksuun, jossa Ison-Britannian joukkue sai hopeaa.


title: Albert Hill

text: Vielä seuraavana vuonna Hill voitti maansa mestaruuden maililla ja lopetti sitten kilpauransa. Myöhemmin hänestä tuli valmentaja, jonka kuuluisin suojatti oli Sydney Wooderson. Hill muutti Kanadaan hieman ennen toista maailmansotaa ja vietti siellä loppuelämänsä.


title: Jennifer Hawkins

text: Jennifer Hawkins (s. 22. joulukuuta 1983) on australialainen kauneuskuningatar ja televisiojuontaja, joka voitti Miss Universum -kilpailun vuonna 2004. Kilpailu järjestettiin Quitossa, Ecuadorissa. Hawkins oli ensimmäinen semifinaaliin päässyt australialainen sitten vuoden 1992.


title: Jennifer Hawkins

text: Vuoden 2012 lopulla Hawkins valittiin "Australian huippumalli haussa" -sarjan uudeksi juontajaksi.


title: Jennifer Hawkins

text: Hawkins on syntynyt Uudessa Etelä-Walesissa ja toiminut aiemmin cheerleaderina.


title: Anton Flettner

text: Anton Flettner (1. marraskuuta 1885 Eddersheim; kuuluu nyk. Hattersheim am Mainiin) – 29. joulukuuta 1961) oli saksalainen lentokoneinsinööri ja keksijä. Hän teki merkittäviä parannuksia niin lentokoneisiin kuin helikoptereihinkin ja kehitti Flettner-roottorin.


title: Anton Flettner

text: Vuonna 1926 Flettner ylitti Atlantin valtameren vastatuulessa käyttäen hyväksi tuulienergiaa.


title: Hillevi Rombin

text: Hillevi Rombin (14. syyskuuta 1933 – 19. kesäkuuta 1996) oli neljännen Miss Universe -kilpailun voittaja vuonna 1955.


title: Hillevi Rombin

text: Rombin kasvoi Uppsalassa, Ruotsissa. Missikisavoiton jälkeen hän solmi Hollywoodissa sopimuksen Universal Studiosin kanssa. Näyttelijänura jäi kuitenkin melko lyhyeen Rombinin mentyä naimisiin G. David Schinen kanssa vuonna 1957.


title: Hillevi Rombin

text: Rombin synnytti kuusi lasta. Hän, hänen miehensä ja yksi heidän pojistaan saivat surmansa lento-onnettomuudessa 1996.


title: Merja Kuusisto

text: Merja Kuusisto (s. 4. joulukuuta 1954 Hausjärvi) on suomalainen sosiaalidemokraattien poliitikko, joka oli Uudenmaan vaalipiirin kansanedustaja vuosina 2007–2015. Hän asuu Tuusulassa ja on ammatiltaan erikoissairaanhoitaja. Kuusisto oli Tuusulan kunnanvaltuuston puheenjohtajana 2001–2006.


title: Thomas Blomqvist

text: Thomas Jörn Ingmar Blomqvist (s. 15. tammikuuta 1965 Tammisaari) on toiminut RKP:n kansanedustajana vuodesta 2007. Ammatiltaan hän on maanviljelijä. Vuosina 2005–2007 Blomqvist toimi RKP:n varapuheenjohtajana.


title: Thomas Blomqvist

text: Blomqvist on ollut Tammisaaren kaupunginvaltuutettu vuodesta 1993. Vuonna 2005 hänet valittiin valtuuston puheenjohtajaksi. Vuodesta 2009 alkaen hän on toiminut Raaseporin kaupunginvaltuuston puheenjohtajana. 5. toukokuuta 2015 Blomqvistv valittiin eduskunnan tulevaisuusvaliokunnan puheenjohtajaksi.


title: Robert Black

text: Robert Black (21. huhtikuuta 1947 – 12. tammikuuta 2016) oli skotlantilainen sarjamurhaaja. Hän raiskasi ja murhasi kolme sieppaamaansa tyttöä 1980-luvulla Lisäksi hän sieppasi neljännen tytön, joka selvisi, ja yritti siepata viidennenkin. Häntä epäillään useista selvittämättömistä lapsiin kohdistuneista seksuaali- ja henkirikoksista jo 1970-luvulta.


title: Robert Black

text: Lapsena säännöllisesti väkivallan ja kiusaamisen kohteeksi joutunut Black vietti aikaa häntä nuorempien lasten kanssa ja harjoitti toisinaan seksuaalista väkivaltaa. Hänellä oli koko elämänsä ajan ollut jossakin määrin transseksuaalinen identiteetti.


title: Robert Black

text: Omien sanojensa mukaan Black rakasti 8-vuotiaasta lähtien esineiden työntämistä peräaukkoonsa. Hänen kasvatusäitinsä Margaret Tulip kuoli pojan ollessa 11-vuotias. 12-vuotiaana Black yritti tovereidensa kanssa joukkoraiskausta. Hän joutui siirtymään uuteen kasvatuskotiin kerran toisensa jälkeen, ja Musselburghin Red Housessa hän joutui itse seksuaalisen hyväksikäytön kohteeksi. Musselburghin-aikanaan Black kuitenkin kiinnostui jalkapallosta ja uinnista, joista jälkimmäisestä tuli hänen elinikäinen harrastuksensa.


title: Robert Black

text: Black jätti kasvatuskodin taakseen 15-vuotiaana ja toimi lähettipoikana Greenockissa. Hän käytti tyttöjä seksuaalisesti hyväkseen ja sai ensimmäisen tuomionsa 17-vuotiaana tapauksesta, jossa hän oli kuristanut 7-vuotiaan tytön tajuttomaksi ja masturboinut tämän päälle.


title: Robert Black

text: Black sai jälleen töitä Grangemouthissa ja aloitti seurustelun Pamela Hodgsonin kanssa. Suhde kuitenkin päättyi joitakin kuukausia myöhemmin. Uudessa työssään Black jatkoi pedofiilisten taipumustensa harjoittamista. Nuorisokodista vapauduttuaan hän siirtyi Lontooseen, jossa hän myöhemmin jäi kiinni pikkutytön lähentelystä ja lapsipornon hallussapidosta.14. heinäkuuta 1990 Black pidätettiin 6-vuotiaan tytön kidnappauksesta. Samalla hänen kotoaan paljastui laaja kokoelma lapsipornoa.


title: Robert Black

text: Black vastasi murhasyytteisiin vasta keväällä 1994. Hän kiisti syytteet, mutta sai elinkautisen tuomion. Epäselväksi on jäänyt, olivatko kolme siepattua tyttöä ainoat hänen surmaamansa.


title: Robert Black

text: Black kuoli 68-vuotiaana Maghaberryn vankilassa, Pohjois-Irlannissa.


title: Friedrich Leibacher

text: Friedrich Leibacher (21. heinäkuuta 1944 – 27. syyskuuta 2001) oli sveitsiläinen joukkomurhaaja. Hän surmasi 14 Zugin parlamentin jäsentä, haavoitti kahdeksaatoista muuta ja teki lopuksi itsemurhan.


title: Friedrich Leibacher

text: Leibacher oli toiminut liikealalla ja solminut useita eroon päättyneitä avioliittoja, joista yhdestä hän sai tyttären. Vuonna 1970 Leibacher tuomittiin muutamista rikoksista 18 kuukaudeksi vankeuteen tarkkailun alaisena. Rangaistuksen suoritettuaan Leibacher jäi työttömäksi. Hän kärsi persoonallisuushäiriöstä ja alkoholismista, ja miehelle alettiin myöntää työkyvyttömyyseläkettä. Vuonna 1998 hän sai tuomion linja-autonkuljettajan uhkailusta.


title: Friedrich Leibacher

text: Leibacher saapui 27. syyskuuta 2001 Zugin parlamenttiin poliisiksi naamioituneena. Hän oli aseistautunut, ja hän ampui yli 90 satunnaisesti kohdistettua laukausta. Lopuksi hän räjäytti pienen kotitekoisen pommin ja surmasi itsensä. Leibacher oli ilmeisesti suuttunut poliitikko Robert Bisigille, jonka uskoi olevan häntä vastaan suunnitellun "hallituksen salaliiton" takana. Hän oli yhä kuohuksissaan bussikuskin uhkailun jälkeen saamastaan kohtelusta. Bisig ei ollut paikalla joten hän selvisi ammuskelusta.


title: Šio Mghvimeli

text: Šio Mghvimeli (; "luolassa asuja") oli 500-luvulla elänyt syyrialainen tai georgialainen kirkkoisä. Hänestä kerrotaan mahdollisesti 900-luvun loppupuolella kirjoitetussa hagiografiassa (pyhimyselämäkerrassa), joka kuuluu "Kolmentoista assyrialaisen kirkkoisän elämät" -kokoelmaan. Assyrialaisilla kirkkoisillä oli merkittävä rooli kristinuskon keskusten perustamisessa Georgiaan ja siten maan kulttuuriperinnön rakentamisessa ("luolassa asuja" saattaa viitata luostarin perustamiseen). Vaikka osa kokoelman elämäkerroista on todennäköisesti kirjoitettu 1700-luvulla, Mghvimelin elämäkertaa pidetään alkuperäisenä.


title: Šio Mghvimeli

text: Šio Mghvimeliä on pidetty varhaisimman georgiankielisen hymnin kirjoittajana. Kirjuri väittää löytäneensä Neitsyt Mariaa ylistäneen hymnin ruukun alta.


title: Harry Strauss

text: Harry "Pittsburgh Phil" Strauss (28. heinäkuuta 1909 – 12. kesäkuuta 1941) oli Murder, Inc.in palveluksessa 1930-luvulla työskennellyt palkkamurhaaja.


title: Harry Strauss

text: Strauss syntyi Brooklynissä, New Yorkissa. Hänen uskotaan surmanneen yli 30 ihmistä mm. ampumalla, hukuttamalla ja hautaamalla elävältä. Hän syyllistyi myös pahoinpitelyihin, varkauksiin ja huumausainerikoksiin.


title: Harry Strauss

text: Strauss teloitettiin lopulta sähkötuolilla 12. kesäkuuta 1941.


title: Rukwajärvi

text: Rukwajärvi on matala laskujoeton järvi lounaisessa Tansaniassa, Itä-Afrikassa. Rukwajärven pinta-ala on 2 850 neliökilometriä, suurin syvyys 3 metriä ja korkeus merenpinnasta 793 metriä. Se sijaitsee Tanganjikajärven ja Njassajärven välissä. Rukwajärvi kuivuu ajoittain kokonaan ja sen vesi on suolapitoista.


title: Rukwajärvi

text: Rukwajärvi on kalaisa ja siellä asustaa virtahepoja ja krokotiileja.


title: K. G. Hammar

text: Karl Gustav Hammar (s. 18. helmikuuta 1943 Hässleholm) on ruotsalainen luterilainen kirkonmies, joka toimi Uppsalan arkkipiispana vuosina 1997–2006.


title: K. G. Hammar

text: Hammar opiskeli teologiaa Lundin yliopistossa, ja hänet vihittiin papiksi vuonna 1965. Teologian tohtorin arvon hän sai 1972.


title: Määräaikainen valtiosihteeri

text: Määräaikainen valtiosihteeri tai ministerin (poliittinen) valtiosihteeri on Suomen valtioneuvoston jäsenen eli ministerin henkilökohtainen erityisavustaja. Ne ministerien poliittiset sihteerit, joita ei nimitetä määräaikaisiksi valtiosihteereiksi ministeriöihin ovat edelleen erityisavustajia. Ensimmäiset määräaikaiset valtiosihteerit aloittivat vuonna 2005.


title: Määräaikainen valtiosihteeri

text: Ministerien henkilökohtaisen luottamuksen varassa toimiva valtiosihteeri nimitetään ministerin toimikaudeksi. Valtiosihteerien tarve arvioidaan kunkin hallituksen muodostamisen yhteydessä. Stubbin hallituksessa pääministerin lisäksi kymmenellä ministerillä on valtiosihteeri.


title: Määräaikainen valtiosihteeri

text: Määräaikaisten valtiosihteerien valtuuksista käytiin keskustelua, koska ensisijaisesti SDP halusi heille ministerivastuuta mm. siten, että he voisivat edustaa vastuuministeriään Euroopan unioniin liittyvissä asioissa. Erityisesti tätä vastusti kokoomuslainen perustuslakivaliokunnan puheenjohtaja Kimmo Sasi, koska se tekisi määräaikaisesta valtiosihteeristä apulaisministerin kaltaisen.Stubbin hallituksessa (2014–) opetus- ja viestintäministerillä eikä ympäristöministerillä ole valtiosihteeriä.


title: Rafael Frühbeck de Burgos

text: Rafael Frühbeck de Burgos (oik. Rafael Frühbeck Frühbeck; 15. syyskuuta 1933 Burgos – 11. kesäkuuta 2014 Pamplona) oli espanjalainen kapellimestari.


title: Rafael Frühbeck de Burgos

text: Frühbeck de Burgos opiskeli viulunsoittoa, pianonsoittoa ja säveltämistä Bilbaossa ja Madridissa. Orkesterinjohdossa hän valmistui Münchenistä ja voitti Richard Strauss -palkinnon. Hän teki tunnetun orkestraation Isaac Albénizin "Suite Españolasta".


title: Rafael Frühbeck de Burgos

text: Frühbeck de Burgos toimi mm. seuraavissa viroissa:


title: Alicia de Larrocha

text: Alicia de Larrocha y de la Calle (23. toukokuuta 1923 – 25. syyskuuta 2009) oli espanjalainen pianisti.


title: Alicia de Larrocha

text: Larrocha syntyi Barcelonassa, Kataloniassa, ja aloitti pianonsoiton 3-vuotiaana. Ensimmäisen konserttinsa hän piti 6-vuotiaana, ja orkesterin kanssa hän debytoi 11-vuotiaana. Hän aloitti kansainvälisen kiertämisen 1947, ja vuonna 1954 hän esiintyi Pohjois-Amerikassa Los Angelesin filharmonikkojen kanssa.


title: Alicia de Larrocha

text: Larrocha voitti ensimmäisen Grammy-palkintonsa vuonna 1975. Hänen ohjelmistoonsa kuului muun muassa klassistisia teoksia, kuten Wolfgang Amadeus Mozartin ja Antonio Solerin tuotantoa, mutta myös espanjalaisten säveltäjien, kuten Isaac Albénizin ja Enrique Granadosin musiikkia.


title: Alicia de Larrocha

text: Larrochalle myönnettiin vuonna 1994 Asturian ruhtinaan palkinto.


title: Alicia de Larrocha

text: De Larrocha kuoli sydänpysähdykseen sairaalassa Barcelonassa 86-vuotiaana.


title: Kepa

text: Kepa ry (aiemmin Kehitysyhteistyön palvelukeskus Kepa ry) oli suomalainen globaalien kehityskysymysten asiantuntijajärjestö. Kepa yhdistyi kesäkuussa 2018 Kehys ry:n kanssa, jolloin järjestöt muodostivat yhteisen kattojärjestön nimeltä Fingo


title: Kepa

text: Kepan toiminta-ajatuksena oli koota ja innostaa suomalaista kansalaisyhteiskuntaa toimimaan rohkeasti oikeudenmukaisen maailman puolesta. Kepa pyrki luomaan maailmaa, jossa sen toiminnan perusarvot ovat toteutuneet. Arvoihin kuuluivat rauha, ihmisoikeudet, kestävä kehitys, demokratia, tasa-arvo ja yhteisvastuu.


title: Kepa

text: Nimen "Kepa" keksi Marja-Liisa Swantz vuonna 1983. Kepan perustamiskokous oli 4. maaliskuuta 1985 Helsingin Vanhalla ylioppilastalolla. Siihen osallistuivat 56 järjestön edustajat. Kepan syntyyn vaikuttivat monet seikat. Kehitysyhteistyö oli 1980-luvun alussa löytänyt paikkansa suomalaisessa politiikassa, ja kansalaisjärjestöjen kehitysyhteistyö oli yleistynyt. Prosenttiliikkeen ja kehitysmaa-aktiivien joukossa oli tiivistynyt idea kansalaisjärjestöjen palvelukeskuksesta. Kepa aloitti valtion ja järjestöjen uudenlaisen yhteistyön kehitysyhteistyön saralla.


title: Kepa

text: Kepa käynnisti kehitysjoukkotoiminnan, jonka puitteissa eri alojen osaajia lähetettiin töihin kehitysmaihin. Kehitysjoukkolaiset olivat muun muassa terveydenhuollon, tekniikan ja opetusalan ammattilaisia, joiden työnkuvaan kuului kohdemaan kollegoiden opettaminen vastaaviin tehtäviin. Kepa vastasi kehitysjoukkotoimintaan liittyvistä maavalinnoista, rekrytoinnista ja perehdyttämisestä. Ensimmäiseksi kehitysjoukkomaaksi valittiin Sambia, johon ensimmäiset työntekijät lähetettiin vuonna 1987. Vuonna 1989 toiminta laajeni Nicaraguaan ja vuonna 1990 Mosambikiin. Laajimmillaan kehitysjoukkotoiminta oli 1990-luvun alkuvuosina. Vuosina 1987–1995 yhteensä 220 suomalaisia kehitysjoukkolaista työskenteli Sambian, Nicaraguan ja Mosambikin valtion laitoksissa ja järjestöissä.


title: Kepa

text: Suomessa Kepa piti kehitysjoukkotoiminnan varoin yllä pientä kirjastoa ja julkaisi Kumppani-lehteä. Vuonna 1986 järjestöjen yhteistoimintaa edistäneet Mahdollisuuksien torit saivat alkunsa Vaasassa ja laajenivat nopeasti muualle maahan. Kepa koordinoi myös erillisrahoituksella järjestöjen yhteistyökampanjoita kotimaassa. Tukea saivat muun muassa uusi prosenttiliike kehitysyhteistyön puolesta määrärahaleikkauksia vastaan, Latinalainen Amerikka 500 vuotta ja rasismin vastainen kampanja "All Different – All Equal".


title: Kepa

text: Vuosina 1985–1995 Kepan toiminta painottui kehitysjoukkotoimintaan, johon ulkoasiainministeriön rahoitus oli tarkoitettu. Toiminnan arviointi vuosina 1994–1995 toi ratkaisevan muutoksen järjestön toimintaan. Lähdettiin rakentamaan uutta "kehitysohjelmaa, joka kattaisi kaiken Kepan toiminnan". Etelässä toteutettavat kenttäohjelmat, jäsenjärjestöjen tukitoimet sekä Suomen kehityspolitiikka, tiedotus ja kampanjat hahmotettiin yhdeksi kokonaisuudeksi.


title: Kepa

text: Kepa koordinoi 1990-luvun lopulla Suomessa kansainvälistä Jubilee 2000 -kampanjaa, osallistui MAI-sopimuksen kaatamiseen ja Nigeria-toimintaan Shell-boikotteineen sekä järjesti laajan kehityspoliittisen kampanjan Suomen EU-puheenjohtajuuden alla. Kepa on myös ajanut vaatimusta Suomen kehitysyhteistyömäärärahojen nostamiseksi YK:n suosittelemaan 0,7 % BKTL-osuuteen.


title: Kepa

text: Kehitysohjelman keskiössä oli Suomen ja kehitysmaiden kansalaisyhteiskuntien välisen vuorovaikutuksen edistäminen. Aiempi kehitysjoukko-ohjelma ajettiin alas muutamassa vuodessa, ja Sambian, Mosambikin ja Nicaraguan kenttätoimistot ryhtyivät hakemaan kumppanijärjestöjensä kanssa uusia toimintamuotoja. Vuonna 2008 Kepa perusti uuden Mekongin-toimiston Thaimaahan Bangkokiin. Sambian-toimisto suljettiin vuoden 2008 lopussa resurssipulan vuoksi. Suomessa vahvistettiin Kepan kampanjatoimintaa, järjestökoulutusta ja tiedotusta.


title: Kepa

text: Suomen hallitus päätti vuonna 2015 leikata kehitysyhteistyöstä. Leikkausten vuoksi myös Kepassa käytiin YT-neuvottelut. Neuvotteluissa päätettiin vähentää Kepan Helsingin toiminnoista ja lähetettyjen työtekijöiden pesteistä yhteensä 22 henkilötyövuotta. Leikkausten takia Kepan työ Nicaraguassa ja Mekongilla päättyi, ja Tansaniassa sekä Mosambikissa työtä jatkettiin pienemmin resurssein. Leikkausten takia Kepa vähensi muun muassa koulutustoimintaansa ja kampanjointia. Lisäksi Etelän vapaaehtoisohjelma Etvo ja Kansalaisvaikuttajan koulutusohjelma päättyivät.


title: Kepa

text: Kepa ja EU-tason kehityspolitiikkaan keskittynyt kattojärjestö Kehys ry päättivät loppuvuodesta 2017, että järjestöt yhdistyvät uudeksi kattojärjestöksi. Uusi järjestö aloitti toimintansa kesäkuussa 2018.


title: Kepa

text: Kepalla oli yli 300 jäsenjärjestöä. Joukkoon kuuluu sekä isoja ammattilaisorganisaatioita että pieniä, muutaman vapaaehtoisen aktiivin pyörittämiä yhdistyksiä. Mukana on muun muassa ammattiliittoja, ympäristöjärjestöjä, kehitysmaayhdistyksiä, monikulttuurisuusjärjestöjä, nuoriso- ja opiskelijajärjestöjä, maahanmuuttajajärjestöjä, oppilaitoksia ja kouluja sekä ystävyysseuroja.


title: Kepa

text: Kepa oli järjestöjen yhteistyö-, vaikuttamis- ja palvelujärjestö ja kehityspolitiikan järjestöasiantuntija. Sen toiminnan tavoitteena oli vaikuttaa köyhyyttä synnyttäviin ja ylläpitäviin rakenteisiin kuten epäoikeudenmukaiseen kauppapolitiikkaan. Kepa neuvoi ja koulutti järjestöjä Suomessa ja niiden paikallisia yhteistyökumppaneita maatoimistoissaan.


title: Kepa

text: Työntekijöitä Kepalla oli Suomen lisäksi kahdessa maassa. Kumppanijärjestöjä Kepalla oli näissä maissa kymmenkunta. Kumppanuuksilla pyrittiin vahvistamaan paikallisen kansalaisyhteiskunnan vaikutusmahdollisuuksia maansa politiikassa.


title: Kepa

text: Kepaa rahoitettiin ulkoministeriön kehitysyhteistyömäärärahoilla. Kepa hankki varoja jonkin verran myös itse. Vuonna 2018 Kepan budjetti oli noin 4,5 miljoonaa euroa.


title: Kepa

text: Kepalla oli maatoimistot Mosambikissa ja Tansaniassa. Toiminnan seuraajalla Fingolla on toimisto vain Suomessa.


title: Kepa

text: Kepa oli Maailma kylässä -festivaalin pääjärjestäjä. Ilmaisfestivaali on Suomen suurin monikulttuurisuustapahtuma. Se järjestettiin ensimmäisen kerran vuonna 1995. Aiemmin tapahtuma järjestettiin joka toinen vuosi, vuodesta 2005 lähtien se on järjestetty joka vuosi. Festivaalin ohjelmaan kuuluu musiikkia sekä tanssia, teatteria, kirjallisuutta ja ruokaa eri puolilta maailmaa. Lisäksi festivaaleilla on asiapitoista ohjelmaa ja näyttelyitä monikulttuurisuuteen, globalisaatioon ja kehitysyhteistyöhön liittyen. Festivaalin järjestämiseen osallistuu vuosittain suuri joukko vapaaehtoisia.


title: Kepa

text: Kepa myös koordinoi ympäri Suomea järjestettäviä Mahdollisuuksien toreja. Ne ovat ilmaisia yleisötapahtumia, joiden tavoitteena on herättää suomalaisten kiinnostus maailmanlaajuiseen yhteisvastuuseen. Järjestöt ja muut toimijat tuovat tapahtumassa esille köyhyyden ja epätasa-arvon syitä ja kertovat ihmisille toimintamahdollisuuksista. Toreja järjestetään lähes 20 paikkakunnalla ympäri Suomen.


title: Vesimokkasiinikäärme

text: Vesimokkasiinikäärme ("Agkistrodon piscivorus") on myrkkykäärme, jota tavataan Yhdysvaltain kaakkoisosassa Meksikonlahden rannoilla ja Mississippijoen vesistöalueella.


title: Vesimokkasiinikäärme

text: Vesimokkasiinikäärme on ainoa kyykäärme, joka on sopeutunut elämään vedessä ja käyttää ravintonaan kaloja. Se syö myös sammakoita, pieniä kilpikonnia sekä alligaattorin poikasia. Se saalistaa käyttäen apunaan silmiensä välissä sijaitsevaa kuoppaa, jonka avulla käärme kykenee aistimaan lämpötilaeroja ympärillään. Käärmeen myrkky hajottaa saaliseläimen punasoluja ja estää veren hyytymistä, jolloin uhri kärsii verenvuodosta. Pienet eläimet se pitää paikoillaan antaen myrkyn vaikuttaa, mutta suuremmat päästää pakoon seuraten niitä hajujälkien avulla. Huumaantuneen tai kuolleen saaliinsa se nielee sitten kokonaisena.


title: Alue- ja kuntaministeri

text: Alue- ja kuntaministeri tai lyhyemmin "kuntaministeri" on virkanimikkeeltään "ministeri sisäasiainministeriössä". Alue- ja kuntaministerin tehtävänä on koordinoida aluekehitystä, joka johtaa sisäasiainministeriö maakuntaliittojen välityksellä, mutta jota merkittävässä määrin toimeenpanevat työvoima- ja elinkeinokeskusten kauppa- ja teollisuusministeriöön liittyvät yritysosastot, maa- ja metsätalousministeriöön liittyvät maaseutuosastot sekä työministeriöön liittyvät työvoimaosastot.


title: Alue- ja kuntaministeri

text: Sisäasiainministeriön kuntaosasto kuuluu alue- ja kuntaministerille.


title: Alue- ja kuntaministeri

text: Tällä nimikkeellä on ollut ministeri vain kolmessa Suomen hallituksessa.


title: Alue- ja kuntaministeri

text: Alue- ja kuntaministereinä ovat toimineet Martti Korhonen Lipposen toisessa hallituksessa sekä Hannes Manninen Jäätteenmäen ja Vanhasen ensimmäisessä hallituksessa. Vanhasen toiseen hallitukseen nimettiin kunta- ja hallintoministeri.